
ĉRATULOJN Al DILJARA, SASA KAJ VOLODJA! 

Rado de la vivo kuras tre rapide. Jen, nia glora urala esperantista triopo Diljara 
Gadirova, Vladimir Opletajev kaj Aleksandr Kalaŝnikov festas siajn belajn jubileojn - 
55-jariĝojn. Okaze de tiu ĉi evento mi mem kaj en nomo de la tuta urala esperantistaro 
gratulas ilin, ĉiam anime junajn miajn E-amikojn, kaj deziras al ili bonan sanon kaj 
energion, kiuj permesu plu aktivi por Esperanto arde kaj entuziasme, multajn profesiajn 
sukcesojn kaj atingojn, serenan vivon, bonhumoron kaj inspiron en ĝi. Mi tre dankas la 
vivon kaj Esperanton pro la amikeco kun tiuj ĉi neordinaraj kaj interesegaj personoj. 

Ili ĉiuj estas diversaj. Diljara ĉiam impresas per sia homa animvarmeco. Citante 
Julio Baghi, mi povas diri, ke ŝi scipovas “postlasi ĉie iom el la kor’” kaj “forviŝi 
fremdan varmon per konsol’, sed lasi flui propran en la sol’”. Kun ŝi ĉiam estas facile 
kaj agrable kunlabori, ion aranĝi. Saŝa Kalaŝnikov posedas mirindan artistismon, 
impresas aktorante en teatraĵetoj kaj skeĉoj, bele dancante, estas neripetebla rakontanto, 
kaj liajn rememorojn el la riĉa per E-eventoj vivo eblas aŭskulti longe kaj senlace. 

Granda poeziŝatanto, li 
admirinde prezentas poeziajn 
verkojn Esperante kaj 
germanlingve. “Laŭ rilato de ĉiu 
homo al sia lingvo eblas tute 
ĝuste juĝi ne nur pri lia 
kulturnivelo, sed ankaŭ pri lia 
valoreco kiel civitano”. Tiujn 
vortojn de fama verkisto 
Paustovskij mi ŝatus cili, 
skribante pri Volodja Opletajev. 
Fajna spertido pri Esperanto, 
delikatsenta amiko, modesta kaj 
nobla homo. Interna riĉeco de 
tiu ĉi persono kaj lia rilato al 
Esperanto estas rekonita de 
multaj, kaj por mi mem estas 
lernantoj, ĉar ankaŭ nun kun multa 



Vladimir Opletajev, Aleksandr Kalaŝnikov, Diljara 
Gadirova, Rafija kaj Vktor Kudrjavcev 


simple modelo. Mi ŝatus kalkuli min inter liaj 
plezuro lernas Esperanton de li. 

Tiom malsimilaj, ili ĉiuj tamen havas multon, kio ligas ilin: komunan junecon, kiam 
estinte ankoraŭ studentoj de Tjumena Universitato, ili instruis Esperanton en la kursoj 
kaj komencis vastan E-agadon, aktivan kaj viglan, organizinte tjumenan E-klubon 
“Revo”; ili tre bone kompetentas en lingvopedagogio, ĉar dum la tuta vivo laboras kiel 
lingvoinstruistoj kaj estas tre aprezataj de siaj kolegoj. Ilin unuigas la fideleco al E- 
movado kaj granda amo al Esperanto, kiu pulsas en iliaj koroj. Tre gravas, ke ili 
instruas nian karan lingvon ĝuste tiel, kiel necesas: ne edife, sed per propra ekzemplo, 
per propra rilato al la lingvo. “Ju pli longe ni vivas, des pli kurtas la vivo, kaj la voĉoj 
amikaj pli dolĉas” (pardonu mian liberan tradukon de vaste konataj linioj el Bulat 
Okudĵava). Por mi tre dolĉas la voĉoj de Diljara, Volodja, Saŝa telefone aŭ vid-al-vide 
dum niaj E-aranĝoj! Ni nur pli ofte havu tiun eblon kaj ĝojigu unu la alian! 

Rafija Kudrjavceva (Jekaterinburg) 









JUBILEAJ OATOJ DE LA JARO 2009 


Georgo Davidov - 130jaroj 

“La Ondo de Esperanto” - 100 jaroj 

La l-a Ĉebalta E-Tendaro - 50 jaroj 

01.01 - Zoja Kaĉalova - 55 jaroj 

10.01 - Miltail Giŝpling - 85 jaroj 

14.01 - Vladimir Opletajev - 55 jaroj 

19.01 - Vladimir Gakalenko (1939 - 2006) - 70 jaroj 

23.01 - Aleksandr Belov- 55 jaroj 

24.01 - SEU-refondo - 20 jaroj 

18.02 - Aleksandr Kalaŝnikov - 55 jaroj 

22.02 - Jevgenij Tartiŝev - 60 jaroj 

05.03 - Nina Korĵenevskaja-Gouriou - 60 jaroj 

08.03 - OlegIzjumenko - 30 jaroj 

14.03 - ASE-fondiĝo - 30 jaroj 

18.03 - Irina Mironova - 60 jaroj 

07.04 - Sergej Broitov - 55 jaroj 

11.04 - Aleksej Salomatov - 50 jaroj 

12.04 - Sergej Jilejkin - 50 jaroj 

13.04 - Jekaterina Ignatjeva - 30 jaroj 

17.04 - Anatolij Ivasenko - 60 jaroj 

07.05 - Nina Cvileneva - 60 jaroj 

01.06- Aleksandr Harjkovskij — 75 jaroj 

08.06 - Fjodor Staneŝnikov (1914 - 1983) - 95 jaroj 

11.06 - Aleksandr Blinov - 40 jaroj 

20.06 - Rafija Kudrjavceva - 50 jaroj 

22.06 - Petro Stojan (1884 - 1961) - 125 jaroj 

02.07 - Tatjana Vtorova - 60 jaroj 

07.07 - Mikaelo Bronŝtejn - 60 jaroj 

15.07 - Boris Kolker - 70 jaroj 

30.08 - Veniamin Rozenberg - 60 jaroj 

31.08 - Vladimir Perepelica - 40 jaroj 

03.09 - Meri Aboljskaja (1929 - 2008) - 80 jaroj 

08.09 - Katerina Arbekova - 40 jaroj 

22.09 - Vladimir Soroka - 50 jaroj 

23.09 - Valentina Lisijenkova - 65 jaroj 

04.10 - Grigorij Arosev - 30 jaroj 

20.10 - Aitdreo Jakovlev - 50 jaroj 

25.10 - Tatjana Loskutova - 60 jaroj 
01.11 - Aitdrej Peĉoitkiit - 50 jaroj 
01.12 - Vladimir Miitiit - 55 jaroj 

15.12 - Ludoviko Zamenhof (1859 - 1917)- 150jaroj 

15.12 - Sergio Pokrovskij - 60 jaroj 

27.12 - Aleksandr Kogan - 60 jaroj 



LUDVVIG ZAMENHOF 
15 / 12/1859 11 / 04/1917 

“Esperanto Unuigos La Homaron" 



Saŝa Blinov kun la filo 



Volodja Perepelica (P.Fiŝo) 










INVITO AL TIĤVIN 

Jam tradicias, ke en ĉiu kvina somero Tiĥvina esperantista komunumo akceptas 
gesamideanojn rusiajn, kaj ne nur, por agrabla kaj utila komuna restado. Tia estis la 
neforgesebla OkSEJT-39 en 1999, kiu kunvenigis 270 partoprenintojn el 61 lokoj 
de 6 landoj. Tia estis same neforgesebla RET-04 en 2004 kun la partoprenantaro 
kvante pli modesta, sed kun la programo ne malpli enhavoriĉa. Kaj ni nur aludu pri 
SEJT-18 en 1976 kun 307 partoprenintoj - por tiuj, kiuj ĝisvivis la nunon, ĝi estas 
des pli neforgesebla. 

Tihvinanoj ŝatas Esperanto-gastojn. Tiu ĉi aserto koncernas ne nur lokajn es- 
perantistojn, sed ĉiujn loĝantojn de la urbo - ekde hazarda policisto, vizitinta nian 
aranĝon, kaj ĝis la urbestro mem, alveninta por saluti dum la Solena Malfermo. 

Do, karaj amikoj kaj amikinoj, konatoj kaj nekonatoj, ni denove invitas vin al 
Tiĥvin por la jaro 2009. Komprenante, ke vi nepre volas viziti Universalan Kon- 
greson en Bjalistoko 
(ja jes - por festi 
kun la tutmonda es- 
perantistaro la 150- 
jariĝon de la Ma- 
jstro!), ni tamen 
proponas al vi rez- 
ervi tagdekon el via 
feritempo kaj certan 
monsumon ankaŭ 
por veni al ni. 

La aranĝon ni 
eble nomu TEMoj, 
t.e. Tihvinaj Esper- 
antistaj Metiejoj. 

Efektive, ni intencas 
okazigi kelkajn me- 
tiejojn, gvidatajn de kompetentaj fakuloj. Dume estas difmitaj: Lingva Metiejo por 
komencintoj (LM), Traduka Metiejo (TM), Gazeta Metiejo (GM), Kanta Metiejo 
(KM). Kun danko ni akceptos proponojn pri aliaj metiejoj, gvidotaj de vi. Kom- 
preneble, krom la metiumado, la programo enhavos kvizojn kaj konkursojn, prele- 
gojn kaj diskutojn, koncertojn, festojn kaj ekskursojn. 

Ni atentigas, ke ĉio dirita estas nur invito, kaj la aranĝo okazos nur ĉe sufiĉa 
kvanto de aliĝintoj. Tamen jam antaŭe ni ricevis konfirmon pri alveno de Urala 
teamo, de peterburganoj, ivanovanoj, krasnojarskanoj. Por ĝisdata kaj bonkvalita 
organizo ni petas ĉiujn dezirantojn sendi aliĝkonfirmojn kun indiko pri kvanto de 
la alvenontoj. Pri aliĝiloj kaj pagoj ni parolu poste. Nun - la proponataj kondiĉoj: 

Loko : Vilaĝo Caricino Ozero (Carina Lago), 7 km norden de Tiĥvin. Tie ni po- 
vos uzi la ejojn de sufiĉe luksa bazejo por parasportistoj. Ni garantias freŝan aeron 
de vera pinarbaro, sufiĉe varman kaj puran akvon en la lago, konvenan nutradon 
kaj loĝkondiĉojn... Nur la etoson ni devos krei kune kun vi. 



juna generacio de tihvinaj esperantistoj pretas helpi al la maljuna 
en organizado de la somera renkontiĝo 

Tempo : Ekde la 12-a ĝis la 18-a de julio 2009. Se aperos grup(et)o da deziran- 
toj, eblas organizi ankaŭ kelktagan restadon en Sankt-Peterburgo kaj postan ko- 
munan vojaĝon al Bjalistoko. 

Prezoj : a) Loko en luksa ĉambro por du personoj (kun duŝo, necesejo, TV) - 
800 rub. por tagnokto; b) Loko en seslita ĉambro (tri duetaĝaj litoj, TV; duŝoj kaj 
necesejoj - koridore) - 450 rub. por tagnokto; c) Loko en amasejo (branĉplektitaj 
ejoj kun tegmento) por venontoj kun propraj dormosakoj - 20 rub. por tagnokto; ĉ) 
Trifoja manĝo - 350 rub. por tago. 

La prezoj por loĝado estas garantiitaj, tiuj por la manĝo povas iĝi iom aliaj - 
depende de la situacievoluo. 

Aliĝkonfirmojn, proponojn, demandojn bonvolu sendi papere al Bronŝtejn Mi- 
kaelo, 6-1-17, Tihvin, 187556, Leningrada reg. aŭ rete al: <mamuto@rambler.ru> 
aŭ <maratono@rambler.ru>. Ni atendas viajn rapidajn reehojn! 

Amikaj Tihviitaiioj 

ULJANOVSKA KLUBO DE DECEMBRO ĜIS FEBRUARO 

La decembro ŝajnas esti la plej enhavoriĉa monato en nia klubo, ldu kunvenas 
jam dufoje semajne. Ĵaŭde ni povas priparoli niajn sekvajn aranĝojn, kaj dimanĉe 
ni havas malgrandajn 

Post la Lingva 
Festivalo fine de no- 
vembro ni provis ne 
perdi ardon por fari 
ion. Mi pensas, ke 
lio sukcesis. La 4-an 
de decembro nia 
teamo refoje parto- 
prenis la ludon 
“Kio? Kie? Kiam?” 
kaj gajnis la duan 
lokon. La ĉefa mo- 
toro estis Jurij Kar- 
cev. Ankaŭ Oljga Si- 
rotinina kaj 

Jekaterina Ĵuravljova donis sian parton al la ludo. Sergej Abramov, lia fratino Katja 
kaj Ljubovj Kondratjeva subtenadis la ĉefajn ludantojn. 

La 7-an de decembro 5 klubanoj (Nikolaj Paveljev, Oljga Terentjeva, Ljubovj 
Kondratjeva, Marija kaj Margarita Karcev-oj) vojaĝis al Dimitrovgrad. Laŭ invito 
de Aleksandr Ĥrustaljov, ni vizitis la koncerton de barda grupo “Baumana, 33”. 
Tiu koncerto nomiĝis “Ni kantas laŭ deziroj de aŭskultantoj”. Certe ni deziris. Ciuj 
petoj kaj petetoj de nia kvinopo estis plenumitaj. Sonis ankaŭ unu esperantlingva 
kanzono, kantita de Aleksandr Ĥrustaljov kaj Aleksandr Artamonov. La kantistoj 
promesis veni marte al Uljanovsk. Krome ni promenis tra la nova parto de la urbo 
kaj faris multajn fotojn. 


programerojn. Sed ofte di daŭras kelkajn horojn. 



nia teamo dum la intelekta ludo 


2 










klubanoj dum la lasta decembra kunveno 

La 14-an de decembro ni festis Zamenhof-tagon. Jurij Karcev rakontis pri siaj 
impresoj dum UK kaj IJK kaj montris multajn fotojn (Roterdamo, E-urbo Herzberg 
en Germanio, Hungario). Lena Tubalec preparis interesan ludon. Poste oni povis 
aĉeti librojn kaj eldonitajn de nia klubo kalendaretojn por 2009. 

Dum kunveno la 21-an de decembro temis pri bestoj. Ni parolis pri hundoj. La 

plej interesa demando, kiu impresis ĉiujn, estis “Kion via hundo pensas pri vi?” Ni 

fantaziis senlime. Poste ni ludis la ludon “Bestoj kaj bestetoj”, aĉetitan ankoraŭ 
dum la tendaro ĉe Azova maro. 

Nia amiko el Iĵevsk Bronislav Cupin sendis al ni regulojn pri “Dekunuetoj”, kaj 
ni verkis malgrandajn poemetojn. Ni dankas vin, Bronislav! Cu niaj poemetoj pla- 
ĉas al vi? 

Verde Blua, 

la stelo blua rivero 

brilas en ĉielo. fluas sur tero. 

Mi ŝatas tiun stelon - Mi volas sur riveron. 

Esperanto! (Rita) Kanotado! (Sergej) 


Ruĝa 

suno malrapide 
malaperas sur horizonto... 
Mi ŝatas la solecon. 
Espero. (Dima) 


Flava, 
flava suno... 

Gi brilas hele. 

Mi estas tre ĝoja. 
Bonege! (Oljga) 


Blua 

maro Krimea 
ondas al piedoj. 

Ni sidas ĉe lignofajro. 
Kantoj! (Rita) 


Griza 

malgranda leporo 
en vintra arbaro. 
Leporo similas al kato. 
Hura! (Tatjana) 

Blua 

floro - rozo, 
kreita por mi. 

Mi ĝin pripensis iam. 

Miraklo! (Jelena) 

La 28-an de decembro en nia klubo gas- 
tis la talenta Irina Platonova, kiu multfoje 
estis nia helpantino dum Lingvaj Festivaloj. 

Ŝi faris scenarojn de festaj malfermoj, gvidis 
prezentadojn en muzika salono. Ŝi bonege 
kantis siajn kantojn, kantojn de aliaj bardoj 
kaj kune kun ni esperantlingvajn kantojn. 

“Se vi ne ekzistus plu” sonis trilingve (ruse, 
france kaj Esperante). Ni kantis “Gaudea- 
mus” kaj aliajn kantojn el la nova, dum fes- 
tivalo aperinta kantaro “Dulingvaj kantoj”. 

Dum kunveno, kies temo nomiĝis “Ni 
kantu!”, estis montritaj fotoj el vivo de E- 
bardoj kaj E-kantistoj kaj el “kanta” vivo de nia klubo. 

La 24-an de januaro Ŝtata pedagogia universitato en Uljanovsk organizis junu- 
laran sciencan forumon “Universitata klereco: problemoj kaj perspektivoj”, al kiu 
estis invititaj niaj klubanoj. Nia duopo (Jurij Karcev kaj Sergej Abramov) parto- 
prenis la Rondan Tablon, dum kiu temis pri problemoj de multlingveco en 
nuntempa multkultura mondo. Ili rakontis pri Esperanto kaj praktikigis ĉeestantojn. 
Interesa estis lingva konkurso, kie nia “teamo” aktiviĝis kaj eĉ gajnis la duan 
lokon. Post la kunveno kelkaj studentoj interesiĝis pri nova E-kurso en E-klubo. 

La 1-an de februaro en Uljanovska E-klubo ree kunvenis geamikoj. Nia nova 
programo nomiĝis “Ŝakmondo”. La renkontiĝon partoprenis 17 klubanoj. La ko- 

menco estis dediĉita 
al ripetado de mal- 
novaj temoj, kiujn 
ni lernis januare. 
Poste laŭ ĉies deziro 
sonis konataj kan- 
toj. Kelkajn kantojn 
gitare akompanis 
Vasilij Januŝevskij, 
kiu foje vizitas niajn 
aranĝojn kaj per 
kantoj lernas Esper- 
anton. Post tradicia 
tetrinkado kaj gaja 
ludo ĉiuj parto- 
prenantoj okupis 



streĉaj bataloj sur la ŝaktabuloj 

lokojn ĉe ŝaktabuloj. A1 la klubanoj estis proponataj kelkaj ŝakludaj taskoj. Oni re- 
spondis esperantlingve demandojn pri deveno kaj reguloj de la ludo kaj pri famaj 
geŝakistoj. Ne ĉiu klubano antaŭe tenis ŝakpecojn en siaj manoj. Des pli interesaj 
estis la postaj matĉoj. Inter la plej bonaj partoprenantoj de la turniro estis Tatjana 
Kuzjmina, Jelena Tubalec, Marat Agajev, Sergej Abramov, Dmitrij Semjonov, Va- 
silij Januŝevskij kaj Jurij Karcev. Post tiu turniro ni povas, verŝajne, konsenti kun 
Lev Tolstoj, kiu konfirmis, ke ŝakludo estas bonega amuzo. 

Ciun kunvenon en nia klubo tradicie kronas tetrinkado kaj komuna fotado. Estu 
ankaŭ la tuta nuna jaro interesa kaj enhavriĉa! Ni esperas tion. 

Margarita Karceva (Uljanovsk) 


Kiom ĝojaj estas la mezvintraj renkontoj! Kiam la eventoriĉa somero jam foras, 
sed la reviviga Primavero ankoraŭ nur miraĝas ĉe la horizonto, kaj kiam la aten- 
dado jam iĝas neeltenebla, venas ĝi, la inspiriga Zamenhof-Tago en Jekaterinburg! 

Kaj jen la 13-an de decembro ni denove kunas - ĉirkaŭ 40 uralanoj el kvar ur- 
boj. Gastoj multegas: 9 el Tjumenj, 7 el Celjabinsk, 3 el Niĵnij Tagil. Kaj ĝojige 
abundas junaj vizaĝoj - ja venis niaj novicoj, gekursanoj el Tjumenj, instruataj de 
Marina Itpekova kaj Aleksandr Kalaŝnikov, kaj membroj de la ĉeljabinska junulara 
E-grupo, formiĝinta en la socia retejo <vkontakte.ru> kaj jen elirinta el la virtuala 
mondo en la realan! 

Ankaŭ la programon plejparte preparis junaj, sed jam spertaj jekaterinburganoj 
el la E-klubo “Arĝenta flamo”! Nur la oficialan parton - prezenton de interesaj fak- 
toj el la vivo de Zamenhof kaj sekvantan ĝin ne enuan kvizon “Kion vi sciis kaj ne 


ZAMENHOF-TAGO EN JEKATERINBURG 

sciis pri la Majstro” 
gvidis malnovuloj, 
Viktor Kudrjavcev kaj 
Aleksandr Kalaŝnikov. 


La ceteran programon - 
jam tradicie Arina 
Osipova kaj Saŝa 
Osincev. 


Kiel ĉiam kadre de 


la Tago de E-libro, 
okazis libroekspozicio, 
al kiu multe kontribuis 


Raja Kudrjavceva. Estis 
aparte prezentitaj kaj 
komentitaj novaj eldonaĵoj diverslandaj. 

La oficialan parton sekvis ĝuinda festa bankedo (dankon al la mastroj!) kun 
abunda amika interkomunikiĝo, post kiu venis vico por spekto de novaj E-fdmetoj 
kaj registritaj televidaj elsendoj kaj por rakontoj pri la partoprenitaj somere inter- 
naciaj E-aranĝoj. 

En la festa vespero ĉiu trovis por si agrablan okupon. Dum la malnovaj amikoj 
ĝuis la revidon kaj plezure babiladis, por komencantoj Saŝa kaj Arina organizis ga- 
jajn ludojn. Kaj certe fine okazis ankaŭ la tradicia koncerto, en kiu aktive parto- 
prenis niaj novicoj! La kerno de la koncerto estis malgranda teatraĵeto laŭ Daniil 
Ĥarms, kiun komune tradukis kaj bele ludis tjumenaj komencantoj gvide de Alek- 
sandr Kalaŝnikov kaj Marina Itpekova, kaj gaja sinprezento de la ĉeljabinska junu- 
lara teamo kun partopreno de Neĝulino kaj Zamenhof kaj kun E-kantado. Aparte 
plaĉis al la publiko amuza skeĉo en la majstra plenumo de Saŝa kaj Arina kaj gaja 
junulara danco. 

La festo pasis en rava etoso, 
kaj finiĝinte vespere por jekater- 
inburganoj, por la gastoj ĝi 
tamen daŭris ankoraŭ ĝis mal- 
frua nokto en la hotelo, jam en 
malpli vastaj varmaj amikaj ron- 
detoj... Kaj dimanĉe, post la 
enurba promenado, ni disveturis 
hejmen kun la kora danko al la 
gastamaj mastroj kaj kun firma 
intenco denove renkontiĝi jam 
en EsPrimo-6 dum la unuamajaj 
festoj en Novosibirsk. 

Ni invitas ankaŭ vin! Bon- 
venon! 

Galina Terentjeva (Ĉeljabinsk) 

KIAL MI NE POVAS KABEI 

Mi estas homo pasia (laŭ L.Gumiljov-teorio - “pasionario”), kaj se ĉiujn ho- 
mojn regas intereso kiel ĉefa motivo, do tio duoble rilatas al mi. Estante lernejano 
mi aktive kolektis poŝtmarkojn, ĉie ajn interŝanĝante, aĉetante ktp. Jam dua- 
kursano mi hazarde ekvidis en la vestiblego de mia superlernejo (Odessa) anoncon 
pri E-kurso. La ĉefa motivo iri al la kurso estis por mi anonca promeso pri la inter- 
nacia interŝanĝo de poŝtmarkoj. 

Sufiĉe baldaŭ, post mirinde rapida ekparolo (Ce-metoda brila instmisto Aleksej 
Iljiĉ Verŝinin), mia pasio rapide translokiĝis al esperanto. La poŝtmarkojn mi estis 
vendonta post 8 jaroj por havi monon partopreni TEJO-Kongreson en Eiungario... 

A1 la intereso pri proŭmdaĵoj de la lingvo (multa e-legado) baldaŭ aldoniĝis 
nekontento pri la stato de e-movado Rusie. Aperis pasia motivo solvi la problemon, 
apartigi la e-junularon de la aĝuloj, kaj aperis SEJM, kies fondon multe helpis 
unuafaze B.Kolker, L.Kazancev, M.Sevĉenko, V.Samodaj kaj kelkaj aliaj. La ĉefaj 
interesoj vivi jam estis du - kaj la lingvo kaj la movado. Nu, ankaŭ kemio min 
forte allogis, kaj mi ŝanĝis la panodonan profesion al la kemiinstmado. 

Tamen en komenco de la 70-aj jaroj, interesiĝante pri ĉio ajn moderna, mi trafis 
vicojn de studantoj la Teorion Solvi Inventajn Taskojn (TSIT). La teorio eviden- 
tiĝis ekstreme interesa. Des pli ke ĝin evoluigis ankaŭ “neformala” (neoficiala) 
movado ĉefmnte kun G.S.Altŝuller. Mi neniam forgesos konversacion kun tiu tal- 
entego pri interŝanĝi spertojn de la du movadoj. Nerimarkite mia ĉefa intereso ekis 
translokiĝi de Esperanto al TSIT. Mi eĉ decidis kabei kaj petis SEJM-anojn ansta- 
taŭigi min sur la prezidanta posteno de SEJM. Malgraŭ miaj “oficialaj” motivoj 
finprepari la doktoriĝan tezon (organika kemio) pluraj tutegale proponis min por 
reelektiĝo, sed feliĉe la plimulto konsideris mian peton. Estis tempopaŭzo dum kiu 
mi volis sed hontis anonci la kabeiĝon. Hontis antaŭ miaj e-amikoj barnaulaj kaj 
aliaj, mi ja sentis mian respondecon kaj bezonatecon en la movado. Tiel mia 
kabeemo ne plenumiĝis kaj mi ne plu okupiĝis pri TSIT. 

Ruliĝis la jaroj kaj eventoj. Ni stulte malorganizis SEJM-on, kaj perdiĝis ties 
etoso. Sub la premo de venanta kapitalismo ŝanĝiĝis la interrilatoj inter la e- 
samideanoj. La mesaĝa komencletera sinturno Kara transformiĝis al Saluton. 
Aldone mi perdis la urban loĝeblon kaj ne plu povis grave influi al la movado. Per 
plurjara spertego kaj scienca aliro al la movado mi trovis ke la movado iras eraran 
vojon venkigi esperanton. Miaj provoj konvinki pri mia pravo (vidu Eventoj (1994, 
num. 47, p. 3) kaj REGo (2003, num. 2, p. 20)) fiaskis. Se pasiulo ne plu povas 
pasii, malaperas intereso, des pli ke perdiĝis kora e-varmo en la interrilatoj. Sed al 
la lingvo min ankoraŭ ligis miaj esploroj pri la riĉiĝo de la e-lingvo, estas intere- 
sega fenomeno por mia pasiado. Mi akumulis milojn da slipoj kun elnotoj ĉe e- 
legado aŭ e-paroloj kaj enartikoligas la konkludojn kaj konsiderojn. Jam estas pub- 
likigitaj pli ol 60 artikoloj, recenzoj, rakontoj kaj tradukoj. Uzante la konvenon mi 
petas ĉe povaj e-samideanoj helpon meti tion en mian interret-paĝon. Mi mem ne 
sukcesis, kaj nun la okuloj ne permesas. 

La okuloj (katarakto kaj akuta glaŭkomo) ne plu permesas al mi multon legi 
(krom 2-3 revuoj) kaj komputilumi. Mia pasio ne plu povas nutri sin ĝuante e- 

legaĵon kaj komputilverkadon abunda. Mi decidis publikigi mian kolektitan mate- 
rialon, pmvanta esperanton la plej riĉa esprimive lingvo, ĉe miaj e-amikoj Volodja 
Samodaj kaj Gennadij Silo en ilia revuo Scienco kaj Kulturo. La materialo estas 
enorme granda kaj aperados verŝajne dum la tuta jaro 2009. Havante oni povos ĝin 
uzadi ĉu por progresantoj, ĉu por la klubaj kunvenoj, por verki artikolojn aŭ dis- 
ertaciojn, ankaŭ por konvinki neesperantistojn en diskutoj. En 2003 mi interparolis 
kun lingvista profesorino en Sankt-Peterburga universitato pri esperanto. Estis sola 
(kaj nepra en similaj paroloj) antaŭbazo - ŝi ne estis agresive kontraŭ artefarita 
lingvo, sed rilatis al ĝi scivoleme kaj normale. Mi alportis pinĉaĵon el miaj elnotoj 
kaj ene de duonhoro pruvis esperanton samriĉa beletre kiel nacia lingvo kaj eĉ iom 
pli riĉa esprimive. La profesorino diris fine: “nu, eble, vi pravas...”. Per la vortoj 
“nu, eble...” ŝi konservis la lingvistan dignon. 

Ne plu povante iel ajn aktivi en esperantio mia pasio ekiris al alia ege interesa 
fenomeno, kiu ne postulas urbajn kondiĉojn kaj ne nepre komputilon kaj le- 
godronon. Temas pri religi-ekologia komunumo de Vissarion, ja mi loĝas en la 
sama vilaĝaro. Vere interese - oni provas konstmi novan socion pere de homoj 
emi-kredaj refari sin malegoistaj kaj ĉiujn-amantaj. Mi, loĝante apude, dum kvin 
jaroj observis-studis ĉion deflanke, kaj nun malfacilas reteni min nepartoprena tiun 
komunumon. Ja la etoso samas kiel en iamaj SEJT-oj, kun la diferenco ke SEJT-oj 
daŭris dek tagojn jare (eblas plusi regionajn renkontiĝojn kaj SEJM-klubajn kun- 
venojn) sed Vissarionio daŭras ĉiutage. Estas kelkaj miloj da homoj loĝantaj tie pli 
ol dek jarojn, kaj se iuj el ili por io venas al normala socio urba, ili ne povas longe 
elteni kaj fuĝas revene. Mia motivado partopreni iĝis grandega kaj mia pesilo Es- 
perantio - Vissarionio iĝis influebla eĉ de bloveto... 

Kaj la bloveto venis tute neatendite el la komputilo de mia SEJM-a kompano 
kaj tre mi-ŝatata e-poeto Mikaelo Bronŝtejn. Mi kaj Boris Kolker estis intervjuitaj 
de svisa esp-isto kaj rusisto profesie Andy Kŭnzli por la nova soci-kultura pola e- 
revueto “Spegulo”. En la triopa kunlaboro aperis novaj faktoj el SEJM-historio. La 
memoro estas fenomeno influebla de tempo kaj aĝo, de honesto kaj kuraĝo. Re- 
memoroj de unu persono ne estas historio, kaj scienca historio sin bazas sur re- 
memoroj de pluraj personoj serĉante koincidon de la faktoj. 

Post la intervjuo en la retlisto <reu-agado> aperis repliko de M.Bronŝtejn rilate 
miajn rememorojn pri la tendaro apud Tihvin. Tio estis bonega puŝeto min kabeigi, 
kaj mi anoncis en la retlisto <reu-agado>, ke mi kabeas. Antaŭ ol daŭrigi la kabei- 
fadenon mi respondu al la kritiko de Mikaelo popunkte, kaj miaj klarigoj nunaj es- 
tos kursivaj por lasi la tekston de Mikaelo el la retlisto evidenta. 


Mikaelo: 

Estimataj listanoj, 

Mi atente tralegis la intervjuon, kiun donis Anatolo Gonĉarov kaj Boris Kolker 
por “Spegulo”. Mi alvokas ĉiujn legi tion - vi trovos multon interesan kaj diskutin- 
dan. Certe, ĉiu persono konservis propran bildon de ĉiu okazintaĵo, do prezento de 
kelkaj okazintaĵoj iom aŭ foje eĉ tro devias de la faktoj. Mi parolu nur pri tio, kio 
koncernas min persone. Mi devas deklari ĉi tie (sendante la deklaron ankaŭ al re- 



daktoro de “Spegulo”), ke krimrakonto de Anatolo Gonĉarov pri SEJT-18, okaz- 
inta apud Tiĥvin en 1976, enhavas elpensaĵojn foje ridindajn, foje ofendajn por mi 
kaj por aliaj organizintoj de la aranĝo. 

Mi klarigu: 

AG: En la jaro 1976 devis okazi SEJT apud Tiĥvin, organizita de la Bronŝtejna 
Eo-klubo. Tiam Miŝa estis ankaŭ SEJM-komitatano respondeca pri amasaj aranĝoj, 
kaj ĉiuj SEJM-anoj sendis siajn proponojn por la tendara programo al li. 

MB: Bronŝtejna E-klubo neniam ekzistis. Prezidanto de la klubo estis Aleksan- 
dro Kogan, kiu loĝas nun en Kopenhago. Mi okupiĝis pri la organizo de SEJT-oj 
en 1975 kaj en 1976 ĝuste kiel komitatano pri amasaj aranĝoj. 

Saŝa Kogan estas delonge for el la rusia movado. Ke li ne estis prezidanto mi 
ne diras. Por faciligi la nunan percepton de la nunaj legantoj mi nomis la klubon 
per la nomo de la ĉie konata e-aktivulo, des pli ke tiu aktivulo ludis kaj nun ludas 
gravegan rolon en tiu klubo. 

AG: La klubo preparis la kondiĉojn (loko, tendoj, kuirejaj instalaĵoj, manĝpro- 

duktoj k.s.) certe malpublike. Sed 
la urbaj partiaj instancoj iel eksciis 
la aferon, vokis lin al la instancoj 
kaj malpermesis la okazigon de 
SEJT en la rajono. 

MB: La klubo estis preparanta 
ĉion tute publike. La urbaj partiaj 
instancoj bone sciis pri la afero, 
subtenis la ideon kaj aprobis or- 
ganizon de SEJT en la pionir- 
bazejo “Bereĵok”. Ni ricevis eĉ 
specialan konton en banko por ofi- 
ciale pripagi ĉiujn elspezojn. Cion taŭzis subita malpermeso de pli alta instanco - 
Leningrada distrikta komitato de KPSU. 

Jes, mi eraris pri la publikeco de la organizado. Plej grava momento de tiu re- 
memorloko estas la malpermeso. Nu, bone: Mikaelo amike korektis, ke malperme- 
sis pli altaj instancoj, ol la urbaj. 

AG: Tiam Mikaelo elektis konvenan enarbaran lokon centon da metroj trans la 
limo de najbara rajono. Do li plenumis la koncernan ordonon ne okazigi la aranĝon 
en la planita rajono. 

MB: Tian ordonon mi neniam ricevis. Nia klubo ricevis absolutan malpermeson 
pri la tendaro. 

Estas jam negrava ludo de terminoj. “Ordono ne okazigi” estas semantike ege 
proksima al “absohita malpermeso ”. Mi ne sentas min grave erarinta. 

AG: Cio estus pasinta nerimarkite, se unu tendarano ne estus malfruiĝinta je 
unu tago kaj veninta al Tiĥvin komencante serĉi la tendarlokon kaj... turnante sin al 


ĈEVALO ĈE VALO 

Judo, kiu deziris veturi al la vilaĝo Kigyos, 
venis al ĉevalvendisto por aĉeti ĉevalon. 

La vendisto montris al li ĉevalon kaj diris: 

- Mi rekomendas ĝin al vi. Gi marŝas 10 me- 
jlojn sen halti. 

Respondis la kliento: 

- Mi neniel povas aĉeti ĉi tiun ĉevalon, ĉar la 
distanco ĝis Kigyos estas nur 7 mejloj. 

juda humuraĵo de Josef Shemer 

iuj oficialuloj. Nu, en la dua tago de la tendaro ni ekvidis kiel tra altaj herboj en nia 
direkto moviĝas kelkaj luksaj aŭtoj. Eliris oficial-vestitaj viroj kaj ordonis al ni, ke 
ni disiru la sekvan tagon. Kaj ili forveturis. Tiam mi kunvokis ĉiujn (ŝajne ĉ. 300 
gejunuloj partoprenis) viciĝi kvadrate kaj faris jenajn proponojn: 1. Ni daŭrigu la 
tendaron malgraŭ ĉio. 2. Organizi babilgmpon, kiu ligos la venontajn estrojn per la 
plej diversaj paroloj. 3. Bronŝtejn malapem/kaŝiĝu ie. 4. La ordo kaj disciplino estu 
laŭeble altaj. La sekvan tagon venis nur du aŭtoj (Volga) kaj la elirintoj miris, ke ni 
ankoraŭ ne estis disirintaj. En tiu momento ekfunkciis la babilgmpo, kiu respondis 
ĉiujn iliajn pretendojn kaj ordonojn (en la gmpo estis ankaŭ belaj junulinoj), 
klarigante kial ni ne disim ktp. 

MB: Proponoj 2 kaj 3 estas absoluta elpensaĵo. 

Mi povas mismemori la agojn de aliaj homoj, sed miaj propraj sidas en la 
memoro pli bone. Mi prononcis tiujn proponojn per mia buŝo (ŝajne mi eĉ aiitoras 
ilin) kaj rejesas nun. Bezonatas aliaj atestantoj por ke la veraĵo evidentiĝu. Mi eĉ 
povas aldoni, ke en la loko de la kunvoko tendara dormis en dormosako Abdurah- 
man Junusov. Li partoprenis iun tendaran aranĝon kaj pro noktaj oftaj promenoj 
endormiĝis dum la aranĝo. Ĉiuj viĉiĝis fakte ĉirkaŭ li kaj li pludormas. Mi ne el- 
tenis kaj kripetis: “Knaboj, elsakigu tiun ... (ŝajne: “dormulon ”) ”, kaj oni volonte 
elŝutis lin, do estis ridiga momento vidi la vizaĝon de Abdurahman, kiu ege miris 
la seriozan kunvenstaradon ĉirkaŭ li. 

AG: La viroj anoncis, ke ili revenos en akompano de milicio (polico) kaj ar- 
meaj tmpoj, se ni ne forveturos. 

MB: Sama elpensaĵo. 

La viroj aŭ unu el ili anoncis/diris tion al mi persone, eble iu ankoraŭ el la niaj 
staris apude. Estas tiom serioza minaco, ke mi ne povus tion elpensi kaj ne 
forgesos ĝis mia forpaso. Se Mikaelo ne apudis tiun anoncon tio ne influas la vere- 
con. En la serioza historio estas abundo da faktoj agnoskitaj eĉ se bazitaj sur sola 
serioza fonto. Se Mikaelo penas prezenti min malserioza fonto, tio restu por lia re- 
spondeco. 

AG: Certe ili serĉis la ĉefrespondeculon lokan, sed ni diris, ke li (Miŝa) foriris 
al Tiĥvin. 

MB: Ankaŭ tio estas elpensaĵo. Estis mi, kiu parolis kun la veninta triopo de 
oficialuloj: partia gvidanto, prezidanto de la popoldeputita konsilio kaj KŜS-estro 
de Boksitogorsk. 

Se rememoras du personoj kune, tiam en interrilato elmensiĝas pli da faktoj. 
Post tiuj MB-vortoj mi pli bone rememoras, ke mi proponis dum la kunveno de la 
tendara estraro diri al la oficiahdoj, ke MB forestas. Do mi eraris pri la MB- 
foresto. Mi pli kredas al la (supraj) vortoj de MB diritaj, ol li pri la miaj. AI la su- 
pra fakto mi aldonu, ke la veninta triopo de oficialuloj parolis ankaŭ kun la aliaj, 
ne nur kun MB. 

AG: La etoso iĝis eĉ pli streĉa, sed ni antaŭvidis, ke la forpelo de tiu amaso 

helpe de armeo eĥiĝos tra la tuta lando kaj ke estos punitaj ankaŭ la lokaj instancoj, 
ĉar ili tragapis la komenciĝon de la tendaro... La sekvan tagon denove venis du 
aŭtoj. La viroj diris, ke se vi ne povas disiri, do almenaŭ obeu la sanitarajn postu- 
lojn. Ni promesis elfosi necesejajn kavojn pli malproksime, dividi la amason je 
grnpoj (kvazaŭturistaj) po ne pli ol 20-25 personoj kaj disiri, kvazaŭ apartaj turistaj 
grnpoj umas enarbare. Kaj la viroj forveturis kontentaj.Nu, ni plenumis la ordonon 
nur pri kako/piso-kavoj, sed ne disiris kaj la programo ruliĝis plu. 

MB: Necesejaj kavoj estis pretaj jam antaŭ la aranĝo, pri tio respondecis Staseo 
Gajdamaviĉus el Vilno. Aperis eĉ ŝerceto: “Bone scias nur Staseo, kie estas nece- 
sejo”. Ankaŭ la gmpoj estis organizitaj ne por bonvoligi la oficialulojn, sed entute 
antaŭe - por ke la partoprenintoj fam veran turistan marŝon pogmpe enkadre de la 
Paroliga Periodo. Pri tio respondecis spertega turisto Vladimir Gakalenko. Li eĉ 
preparis por la Paroliga Periodo specialan turistan terminaron. 

MB neatente legis miajn rememorojn. Mi temis ne pri tio, ke la kavoj forestis, 
sed pri la forporto de tiuj al pli granda distanco. Unu el la oficiahdoj diris, ke be- 
zonatas pli da metroj inter la manĝ-preparejo kaj la kavoj. Nia promeso al la ofi- 
cialuloj ne rilatas ankaŭ al la fakto, ke la grupoj jam ekzistis, des pli ke ili estis 
apartaj nur dum la paroliga periodo. Poste estis preskaŭ ĉiam unu programo por 
ĉiuj grupoj samtempe. Nia politiko estis tuj konsenti kun la oficialuloj sen aldonaj 
klarigoj, por ke ili ne alkroĉiĝu al ankoraŭ io alia. 

Rememorado estas nekontinua procedo. Ekzemple nun mi aldone rememoris, ke 
la oficialuloj postulis ankaŭ la nomliston de ĉiuj partoprenantoj. Cu ni tion faris, 
atestu aliaj, ĉar mi post tiu MB-rilato neniam plu verkos la rememorojn pri la af- 
ero de mia duonvivo - SEJM. La afero pro kiu mi foriris de altaj postenoj kun 
bonaj salajroj (malkiel mia neatendita oponanto). 

AG: Estis tre pluvema vetero, apudis grandegaj fungoj kaj dikegaj kidoj mor- 
demaj... 

MB: Jen tio ĉi estas la unusola absoluta veraĵo. 

Mi estas feliĉa, ke ia kuloj atestas nian komune saman soian rememoron pri tiu 
SEJT. 

AG: Do malgraŭ ĉiuj ĝenoj ni ĝuis la etoson. Kiel membro de la komunista par- 
tio Mikaelo ricevis severan riproĉon de la partio, sed post jaro ĝi estis deprenita. 
Jen kiel la instancoj nervoze reagis al neoficialaj aranĝoj kaj kiel tiu bizara 
“logiko” de malpermeso kaj permeso funkciis ĉe ni en Sovetunio. 

MB: Mi estis membro de KPSU en 1974-1989. Mi povas atesti per miaj do- 
kumentoj, ke neniam kaj nenian riproĉon de la partio mi ricevis dum tiu periodo. 
Kontraŭe, kvar tagojn post la fino de SEJT mi estis sendita oficvojaĝe en Mosk- 
von, solvis tie gravan problemon por la fako, kie mi laboris, kaj pro tio estis pre- 
miita de la uzindirektoro. 

Mi tre bone memoras pri tiuj MB-vortoj. Iii povas esti en iu el iiaj ieteroj de tiu 
periodo. Mi promesas ĉe mia onta veno al Barnaul kontroii tiun fakton en mia 

arkivo deponita en la Ŝtata Arkivejo, kaj komuniki la ĉuverecon de mia rememor- 
loko en REGo. 

MB: Cetere, la interesiĝantoj povas legi pli detalan kaj pli verecan legendon pri 
la eventoj en “Legendoj pri SEJM” (“Impeto”, Moskvo, 2006). 

Mi kontestas ke efektive ĉio en la libro estas vereca pri SEJM. Kiam mi en iu 
persona parolo diris pri iu nevereco, MB ŝerceme rediris ion similan al “Nu, mi ja 
nomis tion legendoj, sed ne rememoroj... ”. 


Cetere mi absolute ne ofendiĝis al Mikaelo, li iĝis helpanto de mia kabeemo, ne 
pli. Liaj kritikaj vortoj estas normalaj kaj ke elsaltis iuj neplaĉaj por mi vortoj - es- 
tas ankaŭ normalaĵo - nu, neemocia poeto ne povus poeti. Eĉ pli: mi petas publike 
pardonpeton ĉe Miŝa pro neplanita ofendo de lia digno per miaj rememoroj. Mi 
tute honeste diris tion, kio ŝajnis al mi (kaj nun ŝajnas) vero. Kaj mi same honeste 
diru, ke mi ĝis nun ne povas kompreni: nome kiuj miaj rememoraj vortoj ofendis 
Mikaelon. 

Do la decido kabei estis farita kaj anoncita retliste. Mi plene min ekdediĉis al la 
komunumo de Vissarion, vizitadas ties kunvenojn en Krasnojarsk, alhelpo, dehelpo 
kaj tiel plu. Iuj interesiĝas pri esperanto. Antaŭ du jaroj mi skribis rete al Vissarion 
la proponon fari esperanton dua lingvo de la komunumo. Post semajno venis la- 
kona respondo: “ne vremja” (“ankoraŭ ne venis tempo (por tio)”). 

Sed, sed... Kabea mi eltenis nur ĉirkaŭ monaton. En PIV: “kabei - agi kiel 
Kabe, kiu, estante tre vigla esperantisto, subite kaj tute ĉesis verki en E.” Jes, 
subito mia estas, ne plu vigli estas, sed ĉesi verki!?, ĉesi e-amiki?!, ĉesi ami esper- 
anton?!... mi ne sukcesas. La rusoj elmigrintaj al Usono dividiĝas je du grapoj. La 
unua plene disŝiras la ligojn kun rusianoj kaj la rasa lingvo por laŭeble integriĝi kaj 
iĝi usonano. La alia grapo restas ankaŭ rusaj homoj. Do mi apartenas evidente al la 
dua tipo kaj eterne restos krom ruso ankaŭ esperantiano... Cetere sola internacia e- 
organizo, kie mi restas membro, estas E-Civito. Certe mi tre limigas esperantadon 
pro la teknikaj (okulaj) kialoj. Artikoloj aperos pli malofte, kaj mi petas pardonon 
ĉe la e-amikoj netuji responde al retleteroj. 

Mi rememoris ankaŭ mian enfermitecon en la montaro Altaj (1990-1993), kie 
mi malkovris ekziston de e-nostalgio kaj artikolis pri tio en La Gazeto (num. 69, 
marto 1997, p. 6). 

Mi supozas ke Kabe sukcesis kabei, ĉar la e-komunumo tiam ne ekzistis. Kaj 
mi certe restas en la komunumo kaj malviglos en la movado, ĉar ĝi iras ne mi- 
aprobatan vojon. 

P.S. Mi alvokas aliajn SEJM-anojn aldoni en REGo siajn rememorojn pri al- 
menaŭ tiu beletosa SEJT apud Tihvin. 

P.P.S. Ciuj menciitaj artikoloj estas riceveblaj rete ĉe la aŭtoro laŭ la adreso 
<anatolog@mail.ru>. 

Anatolo Gonĉarov (Krasnojarsk) 

“REMEMOROJ APERAS...” 

Cirkaŭvolva magio de provokaj kundrinkantoj. Sorĉa laŭdado far trudemaj 
raportistoj. Sinpraviga orgojlo de vervaj ĉasistoj je “frititaj” faktoj... Foje, eĉ se ni 
ne volas, ĉio ĉi impetigas nin al niaj rememoroj. Des pli, se ni volas. 

Evento, jam okazinta, post momento povas esti malsame traktata de diversaj at- 
estantoj, almenaŭ pro tio, ke unu observis ĝin de dekstre, sed alia - de live. Des pli, 
se la evento okazis antaŭ jardekoj. Foje ni, grizhamloj, sentas nin pli liberaj, paro- 
lante pri antaŭkelkdekjaraj eventoj, kaj niaj rememoroj ekŝvebas kiel buntaj 
papilioj for de faktoj. 

Certe, estas mi, kiu pekis la unua. Provokita de certa ĉarmulino, mi preparis por 
la 10-a Kongreso de SEU, okazinta la 28-3 0-an de decembro 1991 en Kolomna, 
prelegon pri “la tempoj de glora SEJM”. Poste la prelego estis publikigita en 
“Moskva gazeto”. Surbaze de tiu publikaĵo en 1992 aperis la libreto “Legendoj pri 
SEJM”. Ja jes, legendoj, ĉar eĉ pli juna, kia mi estis antaŭ dek sep jaroj, mi ne 
riskis diri, ke miaj rememoroj estas absolute fidindaj. La “Legendoj” estis reeldoni- 
taj dufoje, kaj mi, pli kaj pli malmulte fidanta mian memoron, trafosis dokumen- 
tojn por fari ĉiun vican reeldonon malpli legendeca, sed pli proksima al la historia 
faktaro. 

25.09.2008 Boris Kolker informis listanojn de <reu-agado> pri intervjuo, ap- 
eronta en “Spegulo”. La intervjuon-konversacion kun Boris Kolker kaj Anatolo 
Gonĉarov preparis Andreas Kŭnzli. La temo estis tute ne fremda por mi: “Sovetia 
Esperanto-movado en kvazaŭsekreta misio”. Do mi tuj legis la intervjuon ĉe 
indikita retadreso kaj preskaŭ tuj reagis - kurte, nur pri la parto, ofenda persone por 
mi. Kun ekkolero, certe, sed minimuma. 

Poste la intervjuo aperis en “Spegulo” (aŭtuno 2008) kai estis represita de 
“REGo” (JNo 6, 2008). 

Nun tiu tuja kolera reago iĝis malaktuala, ĉefe pro tio, ke komence de 2009 mi 
akceptis pardonpeton de Anatolo Gonĉarov. Mi sincere dim, ke tiu pardonpeto 
estas netrotaksebla por mi, ĉar mi emas konservi profundan estimon al Anatolo. 

Tamen, por proksimigi kelkajn diraĵojn al efektive okazintaj eventoj, mi petas 
redaktoron de “REGo” publikigi tiujn ĉi analizajn rimarkojn. Mi ne emas korekti 
ion, eĉ se dubindan por mi, sen havi almenaŭ minimuman dokumentan bazon. Mi 
ne oponu personajn opiniojn de la intervjuitoj, eĉ se mi ne samopinias. Sparante la 
paperon, mi ne kroĉu la dokumentojn, sed mi povas prezenti ilin ĉe bezono. Ci- 
sube vi vidos elektitajn fragmentojn de la intervjuo kaj miajn komentojn kursive. 
La dirantojn mi nomu: AK - Andreas Kŭnzli, AG - Anatolo Gonĉarov, BK - 
Boris Kolker, MB - Mikaelo Bronŝtejn. 

ENKONDUKO 

AK: Post la likvido de la sovetia Eo-movado en la jaroj 1937-38, en kiu pereis la 
grnpo de aktivuloj ĉirkaŭ Ernest Drezen, ekestis vakuo ĝis la jaroj 1954-56, kiam 
en Sovetunio denove eblis okupiĝi pri Esperanto. 

MB: Fakte pereis ne nur tiu grupo, sed centoj de aktivuloj tra la tuta lando, kiujn 
A.Solĵenicin nomas “rojo de esperantistoj, enfluinta Gulagon 

AK: Tuj poste Anatolo lanĉis la informilon “Juna Esperantisto”, kiun li multobligis 
sur cigareda papero, mem kompilante ĝin plej ofte el leteroj venantaj al li kiel al la 
centro. 

MB: “Juna esperantisto” estis lanĉita de Andreo Rogov en septembro 1965. Tie 
aperis alvoko de Cefdelegito de TEJO A. Gonĉarov. La samnoma informilo de Ana- 
tolo startis ekde 1966. 

ESPERANTO EN RUSLANDO 

AG: ...libere legi alilandajn Eo-librojn kaj revuojn (ekzemple la legado de “Litera- 
tura Foiro” estis speco de kulturŝoko por sovetianoj); 

MB: “Literatura Foiro” estis fondita nur en 1970. Konante la unuajn numerojn, 
mi ne dirus ke ili estis speciale kulturŝokaj. 

NEOFICIALA EKZISTO 

BK: Tial la vorto SEJM havis ruslingvan ekvivalenton: CoBeT Mono^e>Km>ix ocne- 
paHTO-KJiy6oB CCCP (Konsilio de junularaj Eo-kluboj de USSR). 

MB: Eĉ tion oni komence evitis mallongigi per SMEK, ĉar tiutempe okazis dis- 
pelo/likvido de iu junulara protesta grupo kun la simile 
sonanta nomo “SMOG ”. 

AG: Por superruzi la atenton de KSS mi proponis nomi 
nian organizaĵon per neniondira “Adresaro de Junaj 
Sovetiaj Esperantistoj” (AJSE). Nurpost dujaroj en 1966 
(en la konferenco de AJSE apud Kolomna) oni proponis 
nomi nin SEJM (vorto proponita de Samodaj). Estante la 
ĉefa respondeculo de la afero, mi sin/nin-garde estis kon- 
traŭ tiu nomo. Sed en demokratia voĉdono mi estis en 
malplimulto. 

MB: En neniu el tiutempaj dokumentoj, eĉ ne en raportoj 
pri la konferenco apud Kolomna, mi trovis la nomon 
“AJSE”. Mem Anatolo uzis diversloke tri nomojn: 
Tutsovetia Junulara Esperanto-Movado (TJEM), Sovetia 
Junulara Esperanto-Movado (SJEM) kaj Sovetia Espe- 
ranto-Junularo (SEJ). 

AK: Kial mankas en la statuta celaro de 1966 la ideo: 
“Disvastigi Esperanton en Sovetunio” aŭ simile? 

AG: Ni komprenis, ke tio, t.e. la mencio de disvastigo de 
Eo, povus agaci la instancojn, la sekurecan servon. Nome 
ĝuste la disvastigon de Eo oni ege ne volus. Fakte ajna 
statuto servis nur kiel tre proksimuma orientilo. Do, pre- 
ter la statuto ni disvastigis Eon kaj faris ĉion kion postulis 
la koncerna momento. Kiam en SEJM-estraro aperis Vik- 

toro Aroloviĉ, tre akurata kaj senkompromisa homo kun matematikista memorka- 
pablo, mi kaj aliaj fidis lin ĉefulo pri la statuto. 

MB: Kaj estis ĝnste li, kiu insistis pri koncernaj ŝanĝoj. 

NEKONSENTO PRI LAIGNORADO DE ESPERANTO 

AK: Kiel vi reagas al tiu riproĉo, ke SEJM estis starigita de KSS same kiel rok- kaj 
barda muziko, turismo, punkoj kaj ĉiuj ceteraj “neformalaj movadoj” en USSR? 
BK: Mi ne legis, nek aŭdis tian aserton... 

AG: Mi kategorie retŭtas tiun aserton rilate al SEJM kaj pridubas tion rilate al aliaj 
neformalaj (nekonsentaj) organizaĵoj... 

MB: Ja jes, ankaŭ mi neniam aŭdis tion. Sed ion similan - jes. En 1980 ĉe apero 
de la unua kolekto de miaj kantoj certa samideano timigis la aliajn, kvazaŭ mi, ver- 
kante tion, plenumis la taskon de KSS, ke tiu havu pretekston por likvidi la Mova- 
don. Nu - absurdaĵo... 

ESPERANTISTOJ KAJ LA POLITIKO 

AK: Ĉu la SEJM-anoj estis membroj de KPSU ? 

BK: Kelkaj jes. Membreco en KPSU povis esti utila por la movado, ĉar ĝi ebligis 
pli firmajn kontaktojn kun oficialuloj kaj pli facilan vojaĝadon al eksterlando. Miaj 
du-tri provoj partianiĝi malsukcesis; la motivoj por tre ĝentile rifuzi estis diversaj: 
jen tro juna, jen tro maljuna, jen ne manlaboristo kaj simile. Sed fakte temis pri tio, 
ke judoj estis akceptataj en la partion nur en tre limigita kvanto. La partia mem- 
breco kredeble estis utila por ies Eo-agado. 

MB: En 1973 mi estis akceptita kiel kandidato por membriĝi, kajpost unu jaro, en 
1974 iĝis membro de la Komunista Partio. Verdire, mi ne pensis pri ia utilo por la 
movado. Loka partiestro agitis min, ĵus venintan kun inĝeniera diplomo, dirante, 
ke la afero estos farita pli rapide dum mi estas simpla laboristo. Sed iom da utilo 
vere estis: partianoj havis rajton sen ajna permesilo, montrante nur partian bileton 
eniri ĉiun ajn partian ejon, eĉ tiun de la Centra Komitato. Tiun rajton mi uzis kelk- 
foje por senprobleme aliri altrangulojn en Leningrado. Mi forlasis la partion en 
1989, partopreninte strikojn en Vorkuta. 

AG: Konsciante pri la avantaĝoj de partianiĝo por la bono de SEJM, mi proponis, 
ke ĉiuj estraranoj de SEJM enim la partion. Kaj mi mem post jaro jam partianiĝis 
kaj neniu plu. Tio signifas, ke mi jam rajtis veni al la urba partia estraro kaj serĉi 
helpon por mia Eo-klubo. Kaj (plej grave): la sekureca servo dekroĉiĝis de mi, ĉar 
ĝi ne rajtis kunlaborigi la partianojn. 

MB: La lasta frazo estas erara. Ĉebezone la sekureca servo persvadis por kunla- 
boro ĉiun ajn personon. Mi konas (sed ne nomos, kompreneble) almenaŭ du tia- 
majn komunistojn, kiuj estis persvaditaj kaj konsentis kunlabori. 

AK: Ĉu en SEJM okazis politikaj diskutoj? 

BK: Praktike ne. Kvankam ni sentis problemojn en rilato de oficialuloj al Eo, ni 
estis patriotoj de la lando. SEJM servis por movadaj diskutoj kaj laboroj, sed ne 
porpolitikaj diskutoj. 

MB: Boris pravas, ni estis patriotoj. Sed fojfoje la diskntetoj okazis. Mi memoras 
du. En aŭtuna renkontiĝo de 1968 ni parolis iom pri la eventoj en Cehoslovakio. 
Kaj en la SEJM-Konferenco antaŭ SEJT-15 (Latvio-1973) okazis diskuto pri tio, 
kiel eblus ricevi pli efikan helpon de la ŝtato. Tie mi malsingarde diris, ke la ŝtato 
helpos nur tie, kie ĝi sukcesos melki nin. Kelkaj subtenis. Poste per miaj personaj 
kanaloj mi informiĝis, ke al KSS preskaŭ tuj venis raporto pri kontraŭsoveta babi- 
lado en la Konferenco. 

AG: Kvankam iuj el ni private interesiĝis pri politikaj aŭ historiaj aferoj, ni ne 
havis publike politikajn aŭ naciismajn ambiciojn. Nia celo simple estis disvastigi 
Eon sub la kondiĉoj de ĝia ignorado fare de la reĝimo kaj la kontrolado fare de la 
sekreta servo. Mi persone, kaj iuj aliaj kungvidantoj, strikte evitis pripolitikajn pa- 
rolojn. Se okazintus paroloj pri la interna politiko de la komunista partio, SEJM es- 
tus likvidita, sendube! Por ŝmiri la okulojn de la sekureca servo ni fojfoje elmetadis 
formale porsovetiajn terminojn kaj sloganojn dum SEJT-oj, kiel la socialisman in- 
terkluban konkuradon k.s. Pri tiuj sloganoj oni povas legi en “Legendoj pri SEJM” 
de Bronŝtejn. Tiu libro eĉ postlasas ŝajnan impreson, ke ni estis ege porsovetiaj. 

MB: Ne nur en la “Legendoj”. Ankaŭ en la romano “Oni nepafas en Jamburg”, 
kien mi enmetis aŭtentikajn citaĵojn sen nomoj de la dirintoj/verkintoj. La porsove- 
tiaĵoj aperadis ne fojfoje (vidu supre - ni estis patriotoj!) sed abunde. Se konsideri 
tiun abundon, la okidoj de la sekureca servo estis ŝmiritaj diktavole... 

PACA KUNEKZISTADO KUN LA ŜTATO 



AK: Post konsiderado de viaj respondoj kaj de la suba ĉerpo el la rakonto de Bron- 
ŝtejn, estas evidente, ke SEJM mem vole nevole havis iajn problemojn aŭ pertur- 

bojn kun la reĝimo. 

BK: Jes certe estis problemoj. Ekzemple, 
kelkfoje fiaskis la organizado de tendaroj 
(SEJT) kaj regionaj renkontiĝoj. Aŭ iuj 
cenzuristoj malpermesadis ĵurnalajn artiko- 
lojn pri Eo (ĝis la fino de la 60-aj jaroj). 


MB: Ankaŭ poste - ĝis la naŭdekaj oftege 
okazadis malpermesoj. 


AG: Kaj jen alia kazo: En la jaro 1976 devis 
okazi SEJT apud Tihvin, organizita de la 
Bronŝtejna Eo-klubo. Tiam Miŝa estis ankaŭ 
SEJM-komitatano respondeca pri amasaj 
aranĝoj, kaj ĉiuj SEJM-anoj sendis siajn 
proponojn por la tendara programo al li. 


Boris Kolker en 1969 


MB: Bronŝtejna E-klubo neniam ekzistis. 
Mia tasko en la urba skalo estis gvidi E- 
kurson por komencantoj. Organizinto kaj 
prezidinto de la urba klubo estis Aleksandro 
Kogan, kiu loĝas nun en Kopenhago. SEJM- 

skale mi okupiĝis pri la organizo de SEJT-oj en 1975 kaj en 1976 ĝnste kiel komi- 
tatano pri amasaj aranĝoj. 

AG: La klubo preparis la kondiĉojn (loko, tendoj, kuirejaj instalaĵoj, manĝproduk- 
toj k.s.) certe malpublike. Sed la urbaj partiaj instancoj iel eksciis la aferon, vokis 
lin al la instancoj kaj malpermesis la okazigon de SEJT en la rajono. 

MB: La klnbo estis preparanta ĉion tnte publike. La urbaj partiaj instancoj ekde la 
komenco bone sciis pri la afero, subtenis la ideon kaj aprobis organizon de SEJT 
en la pionirbazejo “Bereĵok ”. Ni ricevis eĉ specialan konton en banko por oficiale 
pripagi ĉiujn elspezojn. Cion taŭzis subita malpermeso de pli alta instanco - Len- 
ingrada distrikta komitato de KPSU. 

AG: Tiam Mikaelo elektis konvenan enarbaran lokon centon da metroj trans la 
limo de najbara rajono. Do li plenumis la koncernan ordonon ne okazigi la aranĝon 
en la planita rajono. 

MB: Certe, tiaspeca ordono ne povus veni de la urba partia komitato, ricevinta 
precizan komandon de la pli alta partia instanco. La urba partiestro vokis min por 
anonci absolutan malpermeson pri la tendaro, tujan fermon de nia banka konto 
kaj konsilon forgesi pri la afero. 

AG: Cio estus pasinta nerimarkite, se unu tendarano ne estus malfruiĝinta je unu 
tago kaj veninta al Tihvin komencante serĉi la tendarlokon kaj... turnante sin al iuj 
oficialuloj. Nu, en la dua tago de la tendaro ni ekvidis kiel tra altaj herboj en nia di- 
rekto moviĝas kelkaj luksaj aŭtoj. Eliris oficial-vestitaj viroj kaj ordonis al ni, ke ni 
disiru la sekvan tagon. Kaj ili forveturis. Tiam mi kunvokis ĉiujn (ŝajne ĉ. 300 ge- 
junuloj partoprenis) viciĝi kvadrate kaj faris jenajn proponojn: 1. Ni daŭrigu la 
tendaron malgraŭ ĉio. 2. Organizi babilgmpon, kiu ligos la venontajn estrojn per la 
plej diversaj paroloj. 3. Bronŝtejn malapem/kaŝiĝu ie. 4. La ordo kaj disciplino estu 
laŭeble altaj. La sekvan tagon venis nur du aŭtoj (Volga) kaj la elirintoj miris, ke ni 
ankoraŭ ne estis disirintaj. En tiu momento ekfunkciis la babilgmpo, kiu respondis 
ĉiujn iliajn pretendojn kaj ordonojn (en la gmpo estis ankaŭ belaj junulinoj...), 
klarigante kial ni ne disirn ktp. 

MB: Unusola “Volgo”, alveninta al la riverbordo en ta tria tago de SEJT (do en 
ta oka tago de nia programo, ĉar antaŭe okazis samtempe Paroiiga Periodo kaj 
SEJM-Konferenco), ne povis trafi en la tendaron, ĉarponto mankis. Do mi, neniom 
kaŝante min, uzis prameton, konstruitan de ni speciaie por la tendara periodo, kaj 
venis ai la aŭto. Tri personoj, krom ŝoforo prezentis sin al mi: la prezidanto de 
Boksitogorska popotdeputita konsitio, ta partiestro de Boksitogorska rajono kaj ta 
ĉefo de ta rajona KSS. lli riproĉis min pro tio, ke mi anticipe ne petis itian helpon, 
kaj diris, ke ta tendaro, ne permesita oficiale, devas esti tikvidita dum unu tago. Mi 
respondis, ke tio tute ne ebtas, do iti postulis, ke mi prezentu atmenaŭ liston de la 
partoprenintoj. La liston ni faris, sen enlistigo de ta personoj, kiuj ne votis tion. 
Ekzistis neniaj babitgrupoj por tigi ta venontajn estrojn, des pli ĉar iti ne ptu venis. 
Sed surborde de la rivero ekdeĵoris ĝis la fino de SEJT mitica aŭto. 

AG: La viroj diris, ke se vi ne povas disiri, do almenaŭ obeu la sanitarajn postu- 

lojn. Ni promesis elfosi necesejajn kavojn pli malproksime, dividi la amason je 
gmpoj (kvazaŭturistaj) po ne pli ol 20-25 personoj kaj disiri, kvazaŭ apartaj turistaj 
grnpoj umas enarbare. Kaj la viroj forveturis kontentaj. Nu, ni plenumis la ordonon 
nur pri kako/piso-kavoj, sed ne disiris kaj la programo ruliĝis plu. 

MB: Necesejaj kavoj estis antaŭviditaj kajpretigitaj jam antaŭ la aranĝo - eĉ kun 
apuda kesteto da klorkalko por seninfektigo. Pri tio respondecis Staseo Ga- 
jdamaviĉius el Vilno. Aperis eĉ ŝerceto: “Bone scias nur Staseo, kie estas nece- 
sejo ”. Ankaŭ la turistaj grupoj estis organizitaj ne por bonvoligi la oficialulojn, 
sed antaŭ la SEJM-Konferenco, okazinta tuj antaŭ SEJT - por ke la alvenintaj di- 
versklubaj novicoj faru veran turistan marŝon pogrupe enkadre de la Paroliga Pe- 
riodo. Pri tio respondecis spertega turisto Vladimir Gakalenko. Li eĉ preparis por 
tiu Paroliga Periodo specialan turistan terminaron, publikigitan en la Tendara li- 
bro. 

AG: Estis tre pluvema vetero, apudis grandegaj fungoj kaj dikegaj kuloj morde- 
maj... 

MB: Efektive estis tio. La arbaro estis sufiĉe sovaĝa. Kelkaj tendaranoj raportis 
pri viperoj, leporoj kaj alkoj, sed Aleksandr Melnikov (Rostov-Don), liadire, sukce- 
sis eĉ alfronti veran urson. 

AG: Kiel membro de la komunista partio Mikaelo ricevis severan riproĉon de la 
partio, sed post jaro ĝi estis deprenita. Jen kiel la instancoj nervoze reagis al neofi- 
cialaj aranĝoj kaj kiel tiu bizara “logiko” de malpermeso kaj permeso funkciis ĉe ni 
en Sovetunio. 

MB: Kiel dirite, mi estis membro de KPSU en 1974-1989. Mi povas atestiper miaj 
dokumentoj, ke neniam kaj nenian riproĉon de miaj partiaj aŭ oficaj estroj mi rice- 
vis dum tiu periodo. I.a., kvar tagojn post fino de tiu SEJT mi estis oficvojaĝigita 
en Moskvon, solvis tie gravan problemon por la fako, kie mi laboris, kaj pro tio 
ricevis premion de la uzindirektoro. 

ASE, SSOD KAJ LA CETERO 

AK: Rilate al la e-istoj Berjoza, kiu kondutis kiel inspektoro kaj kies Eo-konoj es- 
tis evidente ne tre profundaj, permesis al si plurajn ridindaĵojn. Pri lia rolo en la 
UK en Ateno, kien li oficvojaĝis en 1976, eĉ moketis la revuo Esperanto (UEA)! 
Reage al tio Berjoza konsterniĝis kaj nomis la Eo-movadon parto de la “monda 
imperiismo” kaj de la “cionismo”, kiel Bronŝtejn memoras. 

BK: Cio ĉi estas troigo. Rilate la Eo-konojn de Berjoza, efektive en 1976 laĵus en- 
oficigita SSOD-funckiulo ne povis paroli Esperante. Sed poste li parolis ĝin sufiĉe 
bone, tiom pli ke tion faciligis lia gepatra lingvo - la moldava/mmana, kiun ankaŭ 
mi parolas. 

MB: En 1978, dum UK en Varna, kamarado Berjoza posedis kelkajn (eble kvin) 
vortojn en Esperanto. Sed li perfekte plenumis siajn “respondecajn ” taskojn. Ekz., 
ĉe forveturo de sovetianoj por amika renkontiĝo kun bulgaraj esperantistoj, li ne 
permesis al ni, kvin leningradaj esperantistoj, partopreni tiun, forpelinte nin el la 
buso, kun diro, ke li respondecas nur pri la grupo, veninta el Moskvo. Pri aliaj 

“gloragoj” de kamarado Berjoza bv. trovi laŭteman ĉapitron en la “Legendoj”. 

ISAEV KAJ ALIAJ 

AK:Kiel pritaksi la kontribuon de Evgenij Bokarjov, Semjon Podkaminer? Cu Bo- 
karjov interesiĝis esence pri lingvistiko, dum Podkaminer ankaŭ pri historio kaj 
ideologio? 

BK: Bokarjov estis konvinkita e-isto, saĝa interlingvisto kaj aŭtoritata lingvisto. 
Podkaminer estis aktiva aganto, sed tro politikema. Por mi estis surprize, kial li, 
kiu pritaksis UEA-n kontraŭsovetia organizo, povis fariĝi honora membro de UEA. 
AG: Bokarjov estis vera kaj altnivela sciencisto. Li interesiĝis esence pri ling- 
vistiko kaj pri ĉio cetera esperantisma li volis nur helpi, vidante kiel suferas la es- 
perantismo sub la soveta potenco. Podkaminer estis ekskolonelo kaj socie aktiva 
personeco. Li estis tute amatora lingvisto, sed tre aktiva pacbatalanto, kaj en kaj 
ekster la Eo-movado. Li helpis al KŜS-anoj, sed laŭ mia opinio ankaŭ gardante in- 
teresojn de Eo kaj e-istoj. Kaj ambaŭ estis fundaj e-istoj. 

MB: Semjon Podkaminer estis persono, kiun ni devas danki por evoluo de la 
Movado unuavice en Leningrado sed ankaŭ en la landa skalo. Ĉasante informojn 
por mia romano, nun verkata, mi trovis menciojn pri liaj aktivecoj eĉ en 1922! Mi 
citu nur unu informon: 

Petrogrado: La 6-an de aprilo en la Ekonomia Teknika lernejo k-do S. Pod- 
kaminer faris prelegon pri Esperanto. La gelernantoj akceptis rezolucion pri 
enkonduko de instruado de Esperanto ekde la sekvanta lernojaro. (Bulteno de 
CK de SEU, N-ro 5(11) - 1923jaro) 

Jes, li estis filo de sia epoko, tute sovetieca persono, sed tio neniom malpliigas lian 
valoron por Esperanto-movado. Des pli mi miras, ke Anatolo, diranta ie supre en 
la intervjuo pri nepra bezono de dokumentaj atestoj por kulpigi iun pri kunlaboro 
kun KSS, ĉi-kaze senhezite parolas pri helpo de Podkaminer al KSS-anoj. Mi es- 
peru, ke Anatolo posedas bezonatajn dokumentojn por sinpravigo. 

Konklude mi ŝatus diri: 

a) Min ĝojigas la fakto, ke, malgraŭ publikigo de dokumentoplena historia 
skizo de Dmitrij Cibulevskij, honestaj “Ne nur legendoj...” de Vladimir 
Samodaj kaj de miaj “Legendoj...”, pli junaj historiistoj plu serĉas novajn 
materialojn pri SEJM. Nia junularo ne forgesu la glorajn paĝojn de E- 
historio. 

b) Estus utila por la historiistoj publikigo de plena kolekto de “Juna Esper- 
antisto”, “Akordo”, “Aktuale”, “Kurte”, “KKK” - de ĉiuj siatempaj 
SEJM-informiloj. Por kompreno de tiama krea atmosfero estus utila ankaŭ 
publikigo de Cirkuleraj Leteroj, kiujn SEJM-estraranoj/komitatanoj aktive 
interŝanĝis, pridiskutante la plej gravajn problemojn. Sed tio estas pli- 
malpli privata afero - eble iu el tiamaj aktivuloj ne ŝatus... Do ni atendu. 
Post 30-40 jaroj mi pretos publikigi ĉion. Se mi ĝisvivos. 

Mikaelo Bronŝtejn (Tihviit) 

HISTORIO KAJ NUNTEMPO 

Dum tuta viv ’ serĉata estis ver ’, 
Erarojnfaris mi sur nia Ter’. 
Komprenis ĉion antaŭ lasta limo - 
L ’ eraroj estis nome ver’ kaj vivo. 

Rasul Gamzatov 


La artikolo en REGo, N° 6 (49), kiu estas kompilita de la sviso A.Kŭnzli, verŝa- 
jne, estas la plej interesa el la publikigitaj dum la tuta pasinta jaro kaj tre detale in- 
formis pri E-vivo en la 60-aj kaj 70-aj jaroj en USSR. Gi ĝojigis min kaj, sam- 
tempe, malĝojigis. La ĝojo okazis pro tiu kialo, ke multaj novaj esperantistoj ko- 
natiĝos kun tiama tempo kaj E-vivo, sed la malĝojo estis pro alia kialo: kial ĝin ne 
skribis iu nia samlandano? 

Fine de la sama numero de REGo vi povas vidi liston de revuoj, kiujn eblas ab- 
oni en Rusio. Entute en la listo estas 14 titoloj kun la suma abonkosto je 8540 
rubloj; ĉiu scipovos kalkuli mem - unu titolo kostas averaĝe ĉ. 610 rublojn. Ĉu ru- 
sianoj reale povas aboni pli ol unu titolon? Mi dubas! 

En la artikolo ekzistas kritiko kontraŭ oficistoj de SSOD, sed ili eklaboris jam 
post fondo de ASE, kaj, sekve, ilian agadon ne eblas ligi kun la 60-aj kaj 70-aj 
jaroj kaj SEJM 1 . Mi mem esperantiĝis en la plej lasta jaro de tiu periodo, kvankam 
mia naskiĝdato situas ĝuste inter naskiĝdatoj de la menciitaj amikoj. Mi ekposedis 
E-on jam en matura aĝo kaj, certe, ne povas paroli pri mia ju nulara agado. 

Nuntempe triopo - mi aligas min al 
Boris kaj Anatolij, ĉar ni estas preskaŭ 
samaĝuloj - revas pri UK en Moskvo; 
ja nia vivo ne estas senfina. Mi kredas, 
ke ĉe planata moskva kongreso eĉ 
usonano-rusiano Boris vizitos Rusion 
por kongresumi. (Sur la fotaĵo estas 
videblaj rusianoj - tiamaj sovetianoj - 
dum la UK en Varsovio en 1987). La 
ttt-ejo de REU en febmaro 2008 donis 
jenan informon: “Moskvaj aktivuloj sukcesis gajni subtenon de la Moskva regis- 
taro pri invitado de Universala Kongreso de Esperanto al Rusio en 2009. Momente 
estas atingita la principa konsento kaj la proponon, prezentitan nome de REU, 
subskribis la urbestro Jurij Lujkov ”. 

Dume la propono de moskvanoj ne estas akceptita de UEA. La sekva UK oka- 
zos en pola urbeto Bjalistoko, poste - en Kubo... Ĉu la jaro 2011 estos oportuna 
por ni? Sed estus pli bone proponi al UEA la jaron 2012, kiam okazos la 125-jariĝo 
de la lingvo. Mi speciale ne skribis fine de la frazo la vorton Esperanto pro tiu 
kialo, ke mi mem ofte hipoteze min demandas: ĉu L.Zamenhof partoprenus en 



1 Tamen la similfunkciaj respondecaj sekretarioj de la E-Komisiono ĉe SSOD oficis jam 
ekde la 60-aj jaroj. (La red.) 

nunaj UK-oj? Mi kredas, ke UK-ojn en la urboj Bjalistoko kaj Moskvo li nepre 
vizitus, ĉar volus refoje vidi ilin, sed ege dubas pri liaj vojaĝoj al ceteraj UK. 

Traleginte la alineon, multaj atakos min kaj diros, ke mi estas kontraŭulo de IL- 
o! Vi eraras, ĉar mi estas adepto, sed, mi volus diri, se iu inventaĵo estas bona, tiam 
necesas kulpigi la aplikantojn; kaj, male, se la aplikantoj (legu: ni) estas bonaj, 
tiam la inventaĵo estas fia. Nome pro tio D-ro Esperanto tuj (mi daŭrigas la hipote- 
zon) ekkreus novan Inter-Landan ilon, diskrete pensante pri sia kulpo en la kreado 
de E-o. Kaj ĉi tie mi volus montri al vi la versaĵon de R.Gamzatov, eldirante tia- 
maniere mian rilaton al la Majstro: 

Bronzaĵoj kaj kupraĵoj inter ni - 
Gvidantojn poreterne oni muntis. 

A1 tiuj monumentojn farus mi, 

Post kies ago ies sang’ ne gutis. 

Se temas pri invito de UK en nian landon, tiam ni nepre relegu la frazon de 
nuna germanino L.Karpunina, kiu post la roterdama UK skribis en REGo N° 5 (48): 
“Kompreneble, tio estas nur kelkaj aspektoj, sufiĉe subjektivaj, sed ni kredas, ke ne 
nur ni, ankaŭ kelkaj aliaj, ne plu ŝatus partopreni UK-ojn. Tro negativa estas bi- 
lanco: nndte da elspezita mono, nndte da malagrablaĵoj kaj malnndtaj klerigoj, 
pozitivaj kaj vere interesaj okazaĵoj 

Partoprenintoj de la MEM-Konferenco en Volgogrado (1986), kiu okazis antaŭ 
la UK en Varsovio, akiris agrablajn insignojn, kiuj estis produktitaj por la Konfer- 
enco pere de SSOD. A1 la jaro de E-centjariĝo estus bone produkti en USSR spe- 
cialan insignon, ekpensis mi kaj ellaboris projekton de ebla insigno. Mi montris la 
projekton al SSOD-estraro kaj ricevis pozitivan decidon. Krom tio mi persone kon- 
taktis estrojn de la fabriko, kiu produktis la insignojn por la MEM-Konferenco, kaj, 
pridiskutinte diversajn detalojn de produktado, trovis pozitivan komunan decidon. 
Tamen mia ĝojo ne estis longa, ĉar poste al mi oni telefonis el SSOD kaj ridete in- 
formis, ke iu telefonis el Moskva Centra E-Klubo (MCEK) kaj demandis: “Cu 
SSOD funkcias sub Sumakin? Kial li ne informis MCEK-anojn pri sia plano?” 
Vole-nevole mi devis viziti la klubon, pensante ĉe tio, ke estas bone, ke ĝi funkcias 
en Moskvo, sed ne en Siberio. Mi demonstris la projekton al 8-10 esperantistoj kaj 
ili eldiris opinion pri taŭga varianto. Tamen en SSOD jam oni postulis oficialan in- 
formon, sed tiutempe D.Perevalov troviĝis eksterurbe kaj la projekto estis ĵetita en 
keston - tia estis “esperantista” etoso. 

Mi volus demandi esperantistojn: “Cu E-o estas somera lingvo kaj ni silentu 
dum aliaj sezonoj?” Certe - ne! Se ni deziras evoluigi ĝin, ni agadu en ĉiu tago de 
jaro, kaj ĉe ni, en nunaj cirkonstancoj, ekzistas bonega rimedo je plenumigado de 
niaj celoj aŭ plano: Interreto. Jen kiel informis la amiko V.Kudrjavcev (Jekaterin- 
burg) en 2005 post la japana Landa Kongreso: “La kongreso fakte diversmaniere 
imitis UK-ojn. Sed ĝi havis ankaŭ specifajn trajtojn. Ekzemple dum ĝi, diference de 
niaj REU-kongresoj, ne okazis longdaŭra raport-reelekta parto, ĉar balotoj estis 
faritaj perrete kaj koresponde jam antaŭ la kongreso kaj en tio partoprenis ĉiuj 
membroj de la landa organizaĵo ”. 

La plej amasa E-tendaro, en kiu mi partoprenis, estis BET-23 en Litovio - la 
suba fotaĵo informas pri ĝi, - kaj ĝi ĝuste klarigas, ke situacio en Ĉebaltujo estis pli 
taŭga por similaj renkontoj. Laŭ mi en la Tendaro partoprenis pli ol 300 personoj, 
kaj ĝi estis bonege organizata. Inter organizantoj aktivis, sendube, litovoj kaj 



P.Jegorovas estis inter la plej aktivaj. Mi opinias, ke G.Kokolija ne forgesis nian 
konkuradon pri korbopilko inter du teamoj: ĉebalta kaj ĉiuj ceteraj. Mi menciis pri 
korbopilko entute ne hazarde, ĉar post tiu tendaro mi nomis - por mi - la amikon 
Povilas kiel “Sabonis de E-o”. Apude vi povas vidi komunan foton de BET-23 en 
Litovio. 

Traflugis pli ol 25 jaroj kaj nun, kiam Povilas, aginte gmpe kun siaj samlanda- 
noj, scipovis organizi bonegan E-movadon en Litovio, aranĝi la UK-90 en Vilnius, 
inviti eksterlandajn ĵurnalistojn senpage partopreni en la fak-kongreso, mi dim, ke 
mi eraris pri mia kromnomo, ĉar nun mi dims iomete aliamaniere: “Sabonis estis 
Jegorovas de korbopilko”. Tamen dume en Rusio mankas tiu organizanto aŭ -antoj, 
kiel Povilas, kaj forta organizo, ĉar la plej lasta novaĵo en la REU-ttt-ejo aperis pli 
ol 100 tagojn antaŭ la Novjaro (17.09.2008), kaj poste - silento! 

Mi loĝas en Esperantujo preskaŭ dum 30 jaroj kaj nun povas konstati, ke la 
situacio en E-vivo ne ŝanĝiĝis. En sovetia tempo ekzistis kvazaŭ ŝerco pri agado de 
ASE ĉe SSOD: “lli povas, sed ne deziras”. Nun eblas diri aliamaniere: “Esper- 
antistoj deziras, sed ne povas”. Mi bonege memoras la vortojn de aktoro Rolan 
Bikov, kiu en perestrojka tempo diris tiel: “Ni ne petas Monon, ni petas Liberon”. 
Ĥodiaŭ ni estas liberigitaj, sed dum kontaktoj kun la moskva urbestraro temis - laŭ 
informo de REU - pri “transformo de la politika decido en konkretajn garantiojn 
kaj konkretajn ciferojn de la financa subteno 

Nuntempe apartaj aktivuloj klopodas aktivigi esperantistojn, sed se ili deziras - 
mi mem subtenas ilin - ekagadi pli fmktodone, tiam ili havu planon, sed tamen 
nuntempe planado ne estas populara, kaj ĉiuj preferas agadi laŭ merkata sistemo. 
Precize antaŭ 25 jarojn en Apudmoskvo estis organizita la Unua Labora Renkonto 
(LR), kaj tiam ni - klubestroj kaj aktividoj - pridiskutis tiaman situacion kaj 
planis... Mi ne parolu pri tiama plano, ĉar la tempo jam forflugis, sed ni amase 
diskutis pri plana agado, varme kunsidinte en vintra tempo. Poste estis la dua LR 

kaj silento pro la perestrojko kaj reformado de tnta lando; kaj ni nuligis ASE, re- 
fondante SEU. Nune, dum someraj tendaroj, ĉe varma temperaturo, ĉiuj preferas 
ripozi kantante, dancante, naĝante... Tiel pasintjare ne okazis, pro iuj kialoj, eĉ re- 
elekta konferenco de REU! 


Sur la fotaĵo videblas la partoprenintoj de 
la unua LR, kiam ni kunsidis apudmoskve. En 
unua vico estas videblaj geesperantistoj, kiuj 
kvazaŭ dormas, - ne, tio estas nevidantoj. 
Tamen estas videblaj nunaj REU-estraranoj 
kaj aktivuloj: V.Seguru, V.Bespalov, 
B.Zozulja kaj aliaj. La fotaĵo estas farita dum 
kunsido ene de ejo, ĉar vintra sezono 
malebligis naĝi, tamen ni - en vespera tempo 
- kantis kaj dancis, domaĝe sen naĝado. 

En ordinara vivo oni taksas ies agadon 
post 100 tagoj, tamen post lasta novaĵo de 
REU traflugis pli ol 105 tagoj ĝis la Novjaro, 
sed ekzistas nur silento. Se ni tre ofte parolas pri “fina venko”, tiam ni sciu, ke ĝi 
okazos ne kiam ni ricevos ion aŭ preskaŭ ĉion de landestroj, sed kiam ili petos ĉe 
ni nian IL-on - la lingvon de la Majstro L.Zamenhof. Sekve ni pripensu ĉion dum 
tutaj sezonoj, ĉar E-o ne estas iu “somera lingvo”. 

Antaŭ du jaroj mi verkis libreton pri E-vivo, kiu estis kelkoble pli ampleksa, ol 
la nuna artikolo, kaj tiam mi ekkontaktis kun Andreas, ĉar unu spertulo eldiris al 
mi opinion: “Estus pli bone kolekti opiniojn el diversaj landoj”. Post la rekomendo, 
mi turnis min al du eŭropanoj (unu inter ili estis Andreas) kaj al du azianoj, plan- 
ante ellabori komunan libron pri E-vivo. Sed nur sola aziano subtenis min, dum la 
aliaj ne eldiris siajn pozitivajn decidojn. 

Mi demonstras la tabelon, kiu vekos vian intereson, precipe ĉe moskvanoj, kiuj 
iniciatis la UK-on en Moskvo ĉe ebla varianto en 2011. Mi elektis por la tabelo 
landojn, kiuj iumaniere estis ligataj kun Rusio (Finnlando kaj Pollando), landojn en 
kiuj jam estis organizataj UK-oj (Kubo, Litovio, Nederlando kaj Svislando), Bri- 
tion kun ĝia angla lingvo kaj nian eksan Sovetunion, en kiu aperis kaj ekfŭnkciis 
SEJM. Kompilante 
la tabelon mi prenis 
la ciferojn pri lo- 
ĝantaro el lnterreto, 
la ciferojn pri 
kvanto de membroj 
de Landaj E- 
Asocioj - el la Jar- 
libro de UEA-2008. 

Konatiĝu kaj prip- 
ensu... 

En eksa USSR 


lando 

loĝantaro 

(milionoj) 

asociaj mem- 
broj 

proporcio (mem- 
broj por 1 miliono) 

Rusio 

142 

400 

2.82 

Britio 

60.4 

481 

7.96 

Kubo 

11.4 

100 

8.77 

Pollando 

38.6 

820 

21.24 

Svislando 

7.5 

170 

22.67 

Nederlando 

16.4 

404 

24.63 

Finnlando 

5.2 

400 

76.92 

Litovio 

3.5 

960 

274.29 

USSR 

250 

13700 

54.8 

agadis pli ol 13700 esperantistoj, kiuj, dank’ al Boris Kolker kaj Anatolo Gon- 
ĉarov, ellernis la lingvon kaj aplikis ĝin, kontaktante eksterlandanojn, kvankam en 
tiu tempo ekzistis obstakloj por tio. Kie estas nun tiuj miloj da esperantistoj, kiuj 
loĝis en tiama USSR, ĉar proksimume 9 miloj loĝis en RSFSR? Cu ili forlasis nin, 
mortinte? Ne, ili pli amase deflankiĝis de E-vivo pro diversaj kialoj. Ni unuavice 
kolektu ilin kaj poste ekagadu komune en diversaj branĉoj de E-vivo laŭ fakaj aso- 
cioj. Nuntempe, simile al la fama filmo de Leonid Bikov, en la batalon devas iri 
“olduloj”, ĉar sen ili junuloj trovos proprajn rastilojn. 

Pri kiu moskva UK povas temi en la situacio, kiam nur 400 membroj agadis 
kadre de REU en 2008? Pli ĝuste ne agadis, sed aliĝis, ĉar inter tiuj nocioj ekzistas 
grandega diferenco. Laŭ mi, esperantisto estas persono, kiu posedas la lingvon kaj 
kvanto de esperantistoj estas grandega - proksimume 10 milionoj, sed nur eta pro- 
centaĵo inter ĉiuj estas aplikantoj de E-o, kaj ĝuste ili estas esperantismistoj. 

Nuntempa situacio en la lando ege koincidas kun alia versaĵo de R.Gamzatov, 
kiu estas videbla apude - ĉu Rasul ne pravas? 

Pli frue estis bezonata gest’ aŭ vort’, 

Kaj milion’ da homoj eklaboras. 

Nuntempe regas nur kriad’ per tuta fort’, 

Domaĝe - iujn farojn mi ne vidas. 

Sur la lasta fotaĵo estas videbla la nuna REU-prezidanto Andrej Grigorjevskij, 
sed mi ne povas diri, ke li, kaj ankaŭ la aliaj aktivuloj, agadas laŭ Sabonis-a me- 
todo, ĉar diferenco en proporciaj kvantoj de esperantistoj inter Litovio kaj Rusio 
estas preskaŭ 100-obla. Dume en la landa Esperantujo oni ne sukcesis trovi ĝustan 
vojon aŭ padon; kiam tio okazos, mi diros: “Laŭ ĝusta vojo vi paŝadas, karaj kama- 
radoj, sinjoroj, amikoj”. 

Por la fino mi prezentu originale verkitan tekston de la versaĵo “La Nova 
sento”: 

Nia lingvo parte maturiĝis, 

Barierojn lingvajn detmante: 

Rondo familia pligrandiĝis, 

Kaj popoloj kantas Esperante. 

Sed, domaĝe, cel’ ne atingita 
Kaj ne helpis nia lingva ponto: 

Forte staras dume mont’ granita, 

Ne videblas pura horizonto. 

Gut’ malgranda estas bagatelo, 

Sen aktiva ag’ de esperantoj: 

Se sur niaj bmstoj verda stelo - 
Estu ni obstinaj batalantoj. 

Post semad’ konstanta sen akvumo 
Semoj velkis sub plorado nia: 

En rezulto nun restiĝis fumo, 

Informanta nur pri 1’ ago pia. 

Dubemuloj! For de vojo nia, 

Se ĉe vi ekzistas abomeno 
A1 internacia lingv’, al nia - 
Soci-politika fenomeno. 

Flugas kvazaŭ astro nova sento: 

Cesu ni agadon de gvidistoj... 

Por amikoj, jam en ĉi jarcento, 

Ni fariĝu esperantismistoj! 

Feliĉan Novjaron! 

Amike via, esperantisto kaj esperantismisto, 
Anatolij Surnakin (Moskvo) 

ĜUSTIGOJ KAJ DUBOJ 

Legante la fascinan artikolon (REGo JM° 6(49), p. 1-24) pri nia historio, kies 
grandan parton mi mem partoprenis, mi certe rimarkis plurajn korektindaĵojn: ja 
tiom ampleksa teksto, en kiu temas pri eventoj, okazintaj antaŭ jardekoj, ne povis 
aperi sen misaĵoj. Mi ĉi tie ne emfazu neprecizan uzadon de terminoj 
(Statuto/Regularo, Estraro/Komitato ks), sed atentigu pri pli interesaj momentoj. 

P. 2: ”... almenaŭ 18 milionojn da membroj de la sovetia KP... ”. Tiu stranga 
cifero 2,5-oble superas la faktan: laŭ '‘EvKcro.TiiHK EC3” (Jarlibro de Granda Sove- 
tia Enciklopedio), 1957, p.9, je la dato de la 20-a Kongreso KPSU havis 6 795 896 
membrojn kaj 419 609 kandidatojn. 

Sampaĝe: ”... dum la 49a Universala Kongreso de Esperanto en Hago la tiama 
prezidanto de TEJO Humphrey Tonkin... ”. La biografio de Tonkin estas bone ko- 
nata. En 1964, kiam okazis UK en Hago, li en TEJO nur estraranis, prezidanto li 
estis en 1969-71. 

Sampaĝe: ”... Marija Vaŝĉinina... La familinomo estas prezentita erare. Te- 
mas pri Marija Vaŝĉiŝina, unu el ĉeforganizintoj de SEJT-11 (Karpatio, 1969). 

P. 5: 'Kiam en SEJM-estraro aperis Viktoro Aroloviĉ, ... mi kaj aliaj fidis lin 
ĉefulo pri la statuto”. Mi eniris la Komitaton en 1970. Tiutempe SEJM jam vivis 
laŭ la Regularo, jaron pli frue proponita de Vitaŭtas Silas kaj aprobita de la Kon- 
ferenco (tiam nomata Seminario). Tiu Regularo ekzistis ĝis 1976, la intertempaj 
amendoj estis ne esencaj kaj ne tuŝis la alineon pri celoj de SEJM. lujn amendojn 
ja proponis mi, tamen proprainiciate, ĉi-rilatan komision de la Komitato mi ne 
memoras. 

Sampaĝe: ”... post lafondiĝo de SEJMpasis jam pli ol dek jaroj... ”. Tiuj vortoj 
atribueblas ne al la Regularo de 1969, sed al tiu de 1976, kiun kompetente preparis 
studento pri juro Povilas Jegorovas. Vere, mi tiam estis prezidanto de SEJM, sed 
speciale pri la Regularo ne okupiĝis, mi povis nur superrigardi la laboron de 
Povilas: ion konsili, ie ĝustigi, ne pli. 

Sampaĝe: “Ni ja tute ne propagandis la sovetian ideologion... ”. Ci tie Anatolo 
Gonĉarov misprezentas la deziratan kvazaŭ la realan. Foliumante la informilojn de 

SEJM, oni trovos kaj materialojn pri jubileo de Oktobra Revolucio, kaj informojn 
pri klubkunvenoj dediĉe al vica partia kongreso, kaj proponon sendi gratulojn 
okaze de la 70-jariĝo de L.I.Breĵnev, ks. 

P. 6: ”... SEJM-periodo 1964-87... ”. Evidenta preseraro, devas esti 1964-78. 

P. 10: ‘‘La lasta decidis informi CKon de KPSU”. Cu tio vere okazis? Ja partiaj 
funkciuloj de regiona nivelo principe estis memsufiĉaj por malpermesi la tendaron: 
tiel agi estis por ili pli sekure ol konsulti Moskvon, riskante ricevi malagrablaĵojn 
ankaŭ por si mem. En la nuliga letero de Novosibirska Organiza komitato temis 
nur pri “superaj instancoj”, sen konkretigo. Mi esperas, ke Vladimir Sibircev bon- 
fartas kaj povos klarigi la demandon. 

Sampaĝe: ”... du monatojn antaŭ la tendaro mem ni eksciis pri la malper- 
meso”. Fakte restis ne du monatoj, sed nur ĉ. tri semajnoj: la tendaro komenciĝis la 
15-an de aŭgusto, sed pri la malpermeso ni informiĝis ĉ. la 20-25-an de julio. 

Sampaĝe: “Feliĉe ekzistis fototelegramoj. Do, mi Eo-lingve rapide konsiliĝis 
kun la SEJM-estraranoj... Mi dubas pri tio: mi tre zorge konservas la ricevitajn 
korespondaĵojn, en kronologia ordo kaj kun numeroj, do estis facile konvinkiĝi, ke 
mi tian telegramon ne ricevis. En tiamaj leteroj de aliaj komitatanoj estas menciata 
neniu telegramo de Anatolo. Krome, laŭsituacie alarmi devis ne li, kiu en la agad- 
jaro 1971/72 eĉ ne estis komitatano, sed la prezidanto de SEJM - efektive, Boris 
Kolker tiaspecan cirkuleron sendis. 

Sampaĝe: ”... la moskvanoj kun boteloj (certe brandaj)... Estas ĉarma la 
certeco de Anatolo pri la enhavo de boteloj, el kiuj li ne trinkis. Tamen se la epi- 
zodon devus priskribi mi, senpera partopreninto, mi mencius unu botelon da vino, 
kaj la vorton “certe” mi ne aŭdacus uzi: ja pasis 3,5 jardekoj... 

P. 12: ”... Helsinki-procezon de KSCE... ”. Kion signifas la mistera siglo? En la 
listo de mallongigoj fine de la artikolo ĝi mankas.. Mi povas nur supozi, ke tio es- 
tas siglo ne Esperanta, sed alilingva, kiajn oni evitu uzi senglose. Kredeble en Es- 
peranto tio devus esti KSKE (Konferenco pri Sekureco kaj Kunlaboro en Eŭropo). 

P. 14: ”... Sanina, kiu sekvis Berjozan en 1983 al la posteno de la respondeca 
sekretario de ASE...”. Lidija Jevgenjevna Sanina (* 1934) oficiale ekpostenis nur 
25.04.1985 (Informbulteno de ASE, JV? 4-5 (53-54), p. 1). 

P. 19: “Ilia tasko estis ĉefe, ke la membroj de la grupo ĉiam restu kune, sub ob- 
servo, kaj ke ili ne iru ien ajn memstare ktp”. Laŭ mia (vere, modesta) sperto mi 
povas juĝi, ke oni emas iom demonigi tiajn funkciulojn. En 1978, kiam nia granda 
gmpo partoprenis UK-on en Varno, ni havis tempon por tute liberaj promenadoj, 
kaj la “observisto” neniel bridis tion. Eĉ pli: iutage oni anoncis, ke ĉiuj gmpanoj 
forlasu la kongreson por veturi al iu aranĝo de Bulgara-Sovetia amikec-societo. 
Sed mi ne volis preterlasi kongresan programeron, kiu min interesis. Kvankam pli 
spertaj amikoj avertis min pri eventuala risko, mi tamen restis en la kongresejo. Mi 
ne scias, ĉu mia foresto estis rimarkita aŭ ne; ĉiukaze post tio neniu min eĉ ripro- 
ĉetis. 

Sampaĝe: ”Mi mem vigle memoras tiun emociplenan konferencon en Moskvo, 
dum kiu SEU estis restarigita, printempo 1989”. Tiuj, kiuj scias ke la restarigo de 
SEU okazis ne printempe, sed en januaro, povas demandi: Ĉu vere la memoro de 

Andreas Kŭnzli estas tiom vigla? 

P. 20: "... kelkaj juddevenaj samideanoj (krom ... ankaŭ ... k.a.)...”. Bedaŭr- 
inde, ne estas menciita rekte, sed kaŝita sub “k.a.” la nomo de Danielo Kolker - la 
ĉeforganizinto de la 5-a SEJM-Konferenco (Zaporoĵje, 1971), multjara gvidanto de 
la E-klubo en Zaporoĵje (kun la ŝercprovoka nomsiglo ZEK) kaj talenta poeto. Li 
kvazaŭ restis en ombro de la famego de sia kuzo: nun, renkontante la nomon 
Kolker, ni preskaŭ ĉiam pensas pri Boris. Sed en la SEJM-tempo ni ĉiufoje pre- 
cizigis, ĉu temas pri B.Kolker aŭ D.Kolker. 

Sampaĝe: "Por ne kompromiti Eon, oni preferis silenti pri judaj aspektoj en tiu 
movado, kiel tabuo ”. Mi tian tabuecon ja sentis intuicie, kaj pro tio ekz. admonis 
en tendaroj, ke oni evitu kanti la judan kanton “Tum-balalajka”: ja ĝuste tiaj 
senkulpaj kantetoj povis esti prakaŭzo de raportoj pri “cionismaj provokoj” en E- 
medio sur la tabloj de SSOD-, KPSU- kaj KSS-funkciuloj. Espereble veteranoj de 
niaj tendaroj, traleginte la artikolon, komprenos kaj pardonos mian tiaman rigore- 
mon - samkiel mi komprenas kaj pardonas ilian tiaman naivecon. 

Sampaĝe: "... tiu artikolo aperis samnumere kun recenzo... Boris mildigas la 
situacion: la du recenzoj aperis ne simple samnumere, sed apude, unu sub la alia, 
kio por SSOD-anoj estis jam neeltenebla ŝoko. 

P. 23: "... prezidantis SEJM-on dum kelkaj jaroj kaj poste revene ankoraŭ 
jaron”. Fakte Anatolo postpaŭze estis SEJM-prezidanto ne dum unu, sed dum du 
jaroj (1972-1974). La eraro evidente ripetas tiun en la libro de Cibulevskij “SEJM. 
Historia skizo” (Moskvo: Impeto, 1994), kiu miskredigas (tabelo “Komitato de 
SEJM en la jaroj 1969-73”, p.22), ke en 1972-73 prezidanto de SEJM plu estis 
B.Kolker. 

La erarojn de tiu libro mi analizis en la artikolo “Por historio sen mitoj kaj 
blankaj makuloj”, publikigita en suplementa parto (p. 353-356) de la samaŭtora li- 
bro “ASE. Historiaj notoj” (Ĥarkiv, 2000). A1 ĉiuj, kiuj studas SEJM-historion laŭ 
la libro de Cibulevskij, mi rekomendas konatiĝi ankaŭ kun la menciita artikolo. 

Viktor Aroloviĉ (Moskvo) 

CETERO - NUR LITERATURO 

La jubilea, 25-a Internacia Festivalo (IF) okazis en la kutima tempo inter la 27- 
a de decembro 2008 kaj 3-a de januaro 2009 en Dŭsseldorf. Luksa junulara kunve- 
nejo ĉeborde de Rejno afable akceptis ĉ. 160 geesperantistojn el 22 landoj, venin- 
tajn por la Novjara semajno. 

Sendube, la semajno estus agrabla eĉ ĉe la tradicia IF-programo kun klerigaj 
prelegoj kaj ekskursoj, distraj promenoj en la belega urbo, vesperaj koncertoj kaj la 
Silvestra nokto. Ja plejmulto de IF-familio, kunvenanta por jarfino dum pluraj 
jaroj, alvenas ĝuste por ĝui semajnan restadon en la kutima amika rondo. Ciujare 
du aŭ tri dekoj da novvenintoj tute simple enkirliĝas en tiun rondon. Kelkaj el ili 
kaptas la esencon kaj venas refoje sekvantjare por kunĝui la ekŝatitan programon, 
kelkaj ekserĉas ion pli konvenan por si. Sed ĉi-foje la programo estis ne tute ordi- 
nara. 

Unue, ĉar pasintjara unuafoja provo organizi enkadre de IF Internacian Vintran 

Universitaton (IVU) montris sin pozitiva, do IVU funk- 
ciis ankaŭ ĉi-jare kun tri enhavoriĉaj kursoj. Prof. d-ro 
Amri Wandel (Israelo) prezentis la kurson “Teleskopoj: 
niaj okuloj al la Kosmo”, kiu enhavis ankaŭ praktikan 
parton kun uzo de vera astronomia teleskopo por spekti 
planedojn kaj astrojn. Prof. d-ro Renato Corsetti (Ita- 
lujo) verve kun abundaj ekzemploj gvidis la kurson 
“Lingvistikaj observoj pri kelkaj trajtoj de Esperanto”. 
Dipl. inĝ. d-ro Eugen Macko (Germanio) prelegis pri 
evoluo de naciaj ideologioj ĉe mezeŭropaj popoloj. 

Due, ĉar ĝuste en Dŭsseldorf okazis debuto de nova 
Esperanto-ekzameno. Unuafoje ok personoj havis la 
ŝancon ekzameniĝi pri lingvoscio (3 personoj en la 
nivelo B2, kaj 5 - en Cl), konforme al la normoj de KER (Komuna Eŭropa Refer- 
enckadro). 

Trie, ĉar aro da proponataj programeroj estis eksterordinare abunda. Ciu el tri 
dumtagaj sesioj - unu matena kaj du posttagmezaj - vokis la IF-anojn per kvar aŭ 
eĉ kvin samptempaj aranĝoj. La konkurenco estis streĉa, sed ĉiu el prelegantoj, 
kursgvidantoj, promenorganizantoj ricevis sian publikon. Alia afero - ke tiuj kom- 
patindaj ergvidantoj mem ne havis rajton elekti. Ekzemple, ĉu mi, preleginta pri la 
mondoj de fratoj Strugackij samtempe kun prelego de Tatjana Loskutova pri 
Nepalo, plendu, ke ŝi ricevis pli da aŭskultantoj? Tute ne, ĉar ankaŭ mi volonte 
aŭdus pri Nepalo! Sed ni faris nian laboron, kaj, evidente, ambaŭ publikoj restis 
kontentaj pri la farita elekto. 

Kvare, ĉar la vesperajn programojn krom la tradiciaj vesperoj - Interkona kaj 
Intemacia, krom du koncertoj - de la fama bardo Ĵak Le Puil kaj de kelkmonate 
turneanta en Eŭropo argentina kantisto Ale Cosavella, okupis ankaŭ la Jubilea ves- 
pero, ne tro ofte okazanta pro kompreneblaj kaŭzoj, kaj la Armena vespero, neniam 
antaŭe okazinta simple pro manko de armenoj. Notindas, ke la unua, magie 
aranĝita de Triksini kaj la dua, garnita per bildoj, dancoj kaj kantoj - ambaŭ krome 
enhavis konsumeblajn frandaĵojn. Dum la Jubilea aperis verdstelaj trietaĝaj tortoj, 
kaj ĉiuj vesperanoj levis pokalojn kun ŝaŭmvino je prospero de IF kaj je sano de 
dek du ĉeestantaj veteranoj, partoprenintaj la unuan IF en 1979. Dum la Armena 
sur la regaltablon venis famaj konjakoj kaj vinoj, viandaĵoj kaj dolĉaĵoj el la kaŭ- 
kazia respubliko. 

Kaj kvine, plej loge por mi, ĉar la kadra temo de IF ĉi-foje estis “Literaturo” - 
kun reale valoraj kaj abundaj internaciaj kontribuoj. 

Christiane Oetter (Germanio) rakontis pri Rose Auslander; sekvatage okazis 
promenvizito al la tombejo en Dŭsseldorf, kie estas la tombo de la poetino. Karine 
Arakeljan (Armenio) prezentis superrigardon pri armena literaturo en Esperanto. 
Tacuo Huĝimoto (Japanio) parolis pri la antaŭjarmila rakontaro “Genĝi” kaj pri 
multe pli moderna verkisto Dazaj-Osam, kies centjariĝon oni celebros en 2009. 
Ridegeksplodoj sonis jen kaj jen el la salono, kie Josef Semer (Israelo) prelegis pri 
la unika juda humuro. Claude Nourmont (Luksemburgio) aranĝis kaj gvidis 

prezenton pri la vivo kaj verkoj de Claude Piron. Armela kaj Jak Le Puil (Francio) 
malkaŝis siajn spertojn pri literatura traduko. 

Digne garnis la kadran temon tri aŭtoraj horoj - la mia, de Ĵak Le Puil (Fran- 
cio), kaj de Anna Lowenstein (Italio); la lasta vere estis la plej furora, ĉar la 
aŭtorino prezentis sian novan verkon “Morto de artisto” - la romano ĵus aperis, kaj 
konvena stoko estis venigita tuj el belgia presejo speciale por la prezento. 

Podia diskuto “Esperanto-literaturo: de kie kien?” okazis kiel vigla interŝanĝo 
de opinioj inter la podianoj (Anna Lowenstein, Tacuo Huĝimoto, Ĵak Le Puil, Mi- 
kaelo Bronŝtejn, Paul Peeraerts) kaj la publiko pri la vojo kaj problemoj de nial- 
ingva literaturo en la vastega literatura mondo. 

Plensukcese kaj atentokapte pasis la kvizo pri Esperanto-literaturo; la ĉefan 
valoran premion - stokon da libroj kun aŭtografoj de la aŭtoroj gajnis per siaj scioj 

Edmond Plutniak (Francio). 

Enketado de IF-partoprenintoj pri iliaj lit- 
eraturaj preferoj donis rezultojn tre interesajn 
kaj meditigajn, kiuj indas apartan analizon, iom 
poste farotan. 

Estus maljuste ne mencii enhavoriĉajn pro- 
gramerojn ekster la kadra temo. Pli ol dudeko 
da tiuj sukcese pasis dum la IF-semajno. Min 
persone plej forte impresis rakonto de Anna 
Lowenstein pri la virtuala mondo de “Dua 
vivo”. Tuj ĉe la rakonto stariginte skajp- 
kontakton kun Emilio Cid el Brazilo, ŝi (fakte, 
ili kune) ekskursigis nin en tiu virtuala mondo, 
montrinte kiel oni povas tie vivi aktive: instrui, 
babili, promeni kaj eĉ festi. Tre interesan prele- 
gon prezentis d-ro Ulrich Lins - pri TEJO en la 
ribela 1968. Mi kun iom da honto konfesu, ke 
nur du pliajn mi sukcesis viziti pro ĉiutaga mia 
engaĝiteco en la kadra temo. 

Sed ja jes: mi partoprenis la tradician tutta- 
gan ekskurson - ĉi-jare al la Trilanda Angulo, kie limas Germanio, Belgio kaj 
Nederlando, kun aparta atento al ĉarma urbeto Aachen. Kaj ne malpli tradician 
ĉiuvesperan bierumadon-kantadon en Knajpo, kie kun Sergeo Straŝnenko el Riga, 
helpata de kantema areto, mi trakantis la tuton de “Oraj kantoj” plus amason da ru- 
saj, ukrainaj, polaj, hebreaj... Kompreneble, mi ne preterlasis ankaŭ la Silvestran 
balon kun la tradicia polonezo kaj bonvenigado de la nova jaro, laŭvice venanta al 
diversaj horzonoj. Eĉ tiu bonvenigado estis pli intensa ĉi-jare. Car pli multis 
reprezentantoj de la horzonoj, sekvis unu la alian japana, armena, rusa (moskva), 
latva-litova-israela, mezeŭropa, brita kaj kanada novjaroj; ĉiu el ili revokis tosta- 
don, gratulojn, interkisiĝon - ĝis la mateno... 

Dum la tradicia plilongiga tago, la 3-an de januaro pli ol trideko da restintoj 
ĝuis ekskurson al Wuppertal. 



kantas Jak Le Puil 

Bedaŭrindas, ke en la 25-a Intemacia Festivalo partoprenis nur ok rusiaj esper- 
antistoj - el Ivanovo, Mahaĉkala, Peterburgo kaj Tihvin. 

Por la fino mi ŝatus prezenti la tekston de mia porjubilea kanto: 

IF-jubilea 

Ni vivis tute dise sur la Ter’, 

Kun revoj pri fidela amikaro. 

Nin kunvenigis foje nia lingvo de 1’ esper’ 

Cesojle de proksima Nova Jaro. 

Tumultis ĉirkaŭ ni la vanta mond’, 

A1 nekaptebla paco sopiranta. 

Ni la unuan paŝon firme faris al estont’ 

En la amika rondo esperanta. 

Denove lajarŝanĝo 
Nin kunvenigas, do 
Ce niaj rememoroj 
Denove ni varmiĝas. 

Kaj scias ni ke ni ne maljuniĝas en IF - 
Nur maturiĝas. 


Laŭ sia voj’ kutima ĉe la Sun’ 

La Ter’ maljuna vican rondon faris. 

La tagojn ni akcelis ekde veno de 1’ aŭtun’ 
Kaj al renkonto nova nin preparis. 

En la valizoj prete por donac’ 

Intermiksiĝis kantoj kaj bombonoj, 

Kaj pledis tutsincere ni pri la tutmonda pac’ 
Por renkontiĝi kun amikoj bonaj. 


Novjara anĝelo el Armenio 


Refoje nin la reciproka am’ 

Alvokas nun kunveni por jarŝanĝo, 

Ofertojn luksajn por ni antaŭvidas la program’, 
Do senenua estos la aranĝo. 

Gvidoroj ĉe la alta politik’ 

Alvenos trakte al la paca temo, 

Kaj ili ne militos, certe, dank’ al ni, amik’, 

Car inter ni ne eblas militemo. 


La 26-a Internacia Festivalo okazos en la sama periodo inter 27.12.09 kaj 
03.01.10 en la mezepokeca bavara urbeto Nordlingen. 

Mikaelo Bronŝtejn (Tihvin) 

KONTROLU INFORMOJN 

Atenton al kotizintoj por REU en decembro! 

En lastaj tagoj de decembro, pro paneo de komputilo en la poŝta oficejo Odin- 
covo-6, informoj pri kelkaj poŝtmandatoj perdiĝis. Rezulte estas ricevitaj kelkaj 
kotizoj sen informo pri sendinto kaj celo de la pago. 

Pro tio mi petas kontroli la liston de membroj en <www.reu.ru>, kaj se vi jam 
kotizis sed ne trovas vian nomon en la listo, do nepre informu min pri tio (vidu la 
adresojn en la informo pri REU/REJM-kotizoj). 

Mi petas ĉiam dum sendo de mono skribi en certa parto de la blankedo (kampo 
por mesaĝoj) celon de la pago. Estus ne superflue ripeti la samon ankaŭ per ret- 
mesaĝo. Mi petas ankaŭ kontroli personajn informojn en la koncerna parto de 
<www.reu.ru> kaj korekti neĝustajn aŭ jam nevalidajn informojn pri vi. 

Se vi ne sukcesas tion fari mem, skribu al mi. 

Mikaelo Ĉertilov (Odincovo) 

IMPONAINAŬGURO DE LA ZAMENHOF-JARO 

La Zamenhof-jaro, dum kiu oni festos la 150-an datrevenon de la naskiĝo de la 
kreinto de Esperanto, estis impone inaŭgurita per la konferenco “Esperanto, lingvo 
justa”, kiu samtempe ligiĝis al la finiĝanta Internacia Jaro de Lingvoj. Gia loko es- 
tis la sidejo de Unesko en Parizo, kaj ĝi okazis en la Zamenhof-tago, la 15-a de de- 
cembro 2008. La konferenco estis iniciatita de la pola ambasadorino ĉe Unesko, 
Maria Wodzynska-Walicka, al kies iniciato aliĝis ŝia litova kolegino Ina Mar- 
ĉiulionyte. La Pola kaj Litova Ambasadoj organizis la konferencon kunlabore kun 
Universala Esperanto-Asocio. Gi ricevis oficialan karakteron kadre de Unesko, 
kies Generala Direktoro Koichiro Matsuura estis ĝia ĉefa invitanto. La konferenco 
estis ankaŭ prezentita en la retejo de Unesko kun resumo pri ĝia fono. 

La konferencon prezidis Barbara Despiney, reprezentanto de UEA ĉe Unesko. 
Gi disvolviĝis en du lingvoj, Esperanto kaj la franca, kun samtempa interpretado 
inter ili. Komence la ambasadorinoj Wodzynska-Walicka kaj Marĉiulionyte bon- 
venigis la publikon, kiu plenigis la 400-lokan salonon kaj reprezentis almenaŭ 12 
landojn. Poste Claude Nourmont, vicprezidantino de UEA, legis en Esperanto sa- 
lutmesaĝojn de la Prezidanto Probal Dasgupta kaj de la Akademio Internacia de la 
Sciencoj, senditan de ĝia vicprezidanto Carlo Minnaja. Kiel reprezentanto de la 
Generala Direktoro Matsuura, programspecialisto Mauro Rosi el la Sekcio de Kul- 
turaj Esprimoj kaj Kreaj Industrioj faris enkondukan paroladon pri la Internacia 
Jaro de Lingvoj. Li aparte dankis al UEA pro ĝia agado antaŭ unu jaro por 
tradukigi al multaj lingvoj la mesaĝon, per kiu la Generala Direktoro de Unesko 






enkondukis la Jaron kaj skizis ĝiajn 
celojn. 

Emocia estis la ĉeesto de d-ro 
Louis Zaleski-Zamenhof, la nepo de 
la kreinto de Esperanto, kiu faris 
prelegon pri Ludoviko Zamenhof kiel 
idealisto, substrekante la aktualecon 
de liaj idealoj kaj tute aparte tiun de 
toleremo. Pri Zamenhof kiel lingvisto 
prelegis Henriette Walter, honora pro- 
fesoro ĉe la Universitato de Haute 
Bretagne. Si reliefigis el lingvistika 
vidpunkto avantaĝojn de Esperanto kompare kun naciaj lingvoj kaj aliaj planling- 
voj. La neesperantistaj partoprenantoj povis gustumi la lnternacian Lingvon per 
provleciono el la ĵus lanĉita DVD-disko “Esperanto estas”, post kiu Estelle Maria 
Loiseau parolis pri la temo “Esperanto en la tria jarmilo”, precipe el la junulara 
vidpunkto. Restis tempo por interesa debato kun demandoj, interalie pri la oficiala 
instmado de Esperanto kaj ĝia kulturo. Kiel kutimas en Parizo, partoprenantoj 
povis daŭrigi diskutadon en la halo, ĉirkaŭ honorvino donacita de la Pola Am- 
basado. 

Gazetaraj Komunikoj de UEA 

NOVA ELPAŜO DE UEA ĈE UN 

Reprezentantoj de UEA aktive partorpenis la Fommon de Unuiĝintaj Nacioj pri 
la demandoj rilate al malplimultoj en Genevo la 15-an kaj 16-an de decembro. La 
du reprezentantoj, Stefano Keller kaj Cesco Reale, ricevis la okazon alparoli la Fo- 
mmon dufoje. Dum sia elpaŝo Stefano Keller prezentis ree la starpunkton de UEA 
pri lingvaj homaj rajtoj, kiun oni povas legi en <http://www.lingvaj- 
rajtoj.org/eo/lingvaj-rajtoj.html>, kun aparta atento al la lingvoj en la instmado. 

Cesco Reale parolis pri Esperanto kiel defendilo de lingvaj rajtoj. Li klarigis ke 
Esperanto estas justa solvo kaj facile lernebla. Krome, “pro ĝia simpla kaj regula 
gramatiko, ĝia lernado helpas la regadon de aliaj fremdaj lingvoj, kaj [...] ĝi estas 
aparte taŭga por la bazlernejaj lernantoj, al kiuj ĝi donas lingvan bazon sen minaci 
ilian gepatran lingvon”. 

En la fino de la kunveno UEA prezentis proponojn pri amendoj al “Rekomen- 
doj pri malplimultoj kaj pri la rajto je edukado”, ankoraŭfoje insistante pri la ne- 
ceso protekti la lingvajn homajn rajtojn de ĉiuj kaj specife la rajton de infanoj lerni 
pere de sia gepatra lingvo. 

Gazetaraj Komunikoj de UEA 

UEA GRATULIS LA NOVAN URBESTRON DE ROTERDAMO 

La 5-an de januaro Roterdamo ricevis novan urbestron per enoficiĝo de Ahmed 
Aboutaleb kiel posteulo de Ivo Opstelten, kiu plenumis la oficon ekde 1998. La 
elekto de Aboutaleb vekis grandan publikan atenton, ĉar unuafoje granda neder- 


La 9-an de januaro 2009 en Dimitrov- 
grad forpasis d-ro Vladimir J. Sĉotkin 
(1942-2009), kiu dum pli ol 25 jaroj grave 
kontribuis al E-movado en Centra Azio. 
Talenta scienculo-esploristo, ellaborinto 
de la efika vakcintipa preparaĵo kontraŭ 
lejŝmaniozo, lerta ligno-metiisto, fidela 
esperantisto. Lastatempe li loĝis en Rusio 
kaj okupiĝis pri esperantigo de mslingvaj 
literaturaj verkoj. Ni funebras kaj kondo- 
lencas. Anatoli Ionesov (Uzbekio) 

landa urbo ricevis urbestron, kiu ne estas denaska nederlandano. Aboutaleb 
naskiĝis en Maroko en 1961 kiel filo de imamo kaj transloĝiĝis al Nederlando kiel 
15-jarulo. Antaŭ sia urbestriĝo li estis i.a. skabeno en Amsterdamo kaj vicministro 
pri socialaj aferoj. En la unua labortago de la nova urbestro UEA sendis al li la ĉi- 
suban gratidmesaĝon. 

Estimata s-ro Aboutaleb, 

En la nomo de Universala Esperanto-Asocio (UEA) ni havas la plezuron 
gratuli vin okaze de via instalado kiel nova urbestro de la komunumo Roterdamo 
kaj transdoni al vi varmajn bondezirojn de nia Prezidanto d-ro Probal Dasgupta 
kaj de la tuta Estraro de UEA. 

Kun 175 naciecoj Roterdamo estas vera mondurbo, al kies multkultura karak- 
tero sian propran brikon portas ankaŭ nia asocio. UEA reprezentas parolantojn de 
la internacia lingvo Esperanto en 120 landoj. Ekde la jaro 1955 nia Centra Oficejo 
troviĝas en Roterdamo, kie ni sentas nin hejme. Okaze de la 93-a Universala Kon- 
greso de Esperanto pasintjare en Roterdamo via antaŭulo s-ro Ivo Opstelten kore 
bonvenigis nin kaj la vic-urbestro s-ino Jantine Kriens neforgeseble akceptis nin 
en la Civitana Salono de la urbodomo. Pro tiu gastameco ni estas tre dankaj. 

Ni deziras al vi midte da forto kaj kuraĝo en la plenumado de via respondeca 
ofico por la bono de nia urbo kaj de ĉiuj ĝiaj loĝantoj. Ni esperas, ke en konvena 
okazo vi havos la eblecon konatiĝi ankaŭ kun nia oficejo kaj kun la agado de nia 
asocio. 

Kun amikaj salutoj, 

Loes Demmendaal, Estrarano 

Osmo Buller, Generala Direktoro 

Gazetaraj Komunikoj de UEA 

LA NOVTIPA UEA-EKZAMENO SUKCESE PREMIERIS 

Post kelkjara laboro, je la jarŝanĝo debutis la nova Esperanto-ekzameno, kiu es- 
tas konforma al la normoj de la Komuna Eŭropa Referenckadro (KER) kaj ofertas 
egalrangan mezuradon de la kvar bazaj lingvaj kapabloj en la niveloj Bl, B2 kaj 
Cl. Partoprenantoj de la Internacia Festivalo (IF) en Dŭsseldorf havis la bonŝancon 
esti la unuaj por trapasi tiun internacie rekonatan ekzamenon. Sume 8 personoj el 6 
landoj uzis la eblecon: 3 el ili elektis la nivelon B2 (forta meznivelo postulanta 
fluan parolkapablon, bonstilan memstaran verkadon, komprenkapablon de tekstoj 
el la ĉiutaga vivo), kaj 5 kandidatoj aliĝis al la pli supera nivelo Cl. 

Laŭ la regularo kontraktita kun la Stata Lingvoekzamena Centro (ITK) en Bu- 
dapeŝto, Hungario, la skribaj taskoj (farendaj dum 180 minutoj en B2 kaj dum 240 
minutoj en Cl) estos korektataj tie fare de spertaj fakuloj, kiuj prizorgas la akrediti- 
tajn samnivelajn ekzamenojn aprobitajn ankaŭ de la Asocio de Lingvotestistoj en 
Eŭropo (ALTE). La surlokajn buŝajn ekzamenojn en Dŭsseldorf gvidis Renato 
Corsetti kaj Zsofia Korody, ambaŭ trejnitaj ekzamenantoj laŭ la KER-postuloj. 
UEA kore gratulas al la unuaj ekzamenitoj, kiuj bonege sukcesis en la buŝa parto. 
Estas ĝojige, ke tiom multaj ekzameniĝantoj anoncis sin malgraŭ la jarfma festo 
kaj la mallonga tempo, kiu restis post la fina decido okazigi la ekzamenojn ankoraŭ 

en 2008. 

Ekde nun eblos regule organizi tiujn normigitajn UEA-ekzamenojn en grandaj 
internaciaj renkontiĝoj aŭ aliloke, kie estos grapo de kandidatoj por almenaŭ unu el 
la tri niveloj. Por 2009 estas jam planataj ekzamensesioj dum la Printempa Sema- 
jno Internacia (PSI) en St.Andreasberg, Germanio, la 10-an- 17-an de aprilo; dum 
la Malferma Tago en la Centra Oficejo de UEA (Roterdamo, Nederlando) en majo; 
kaj dum la 94-a UK en Bjalistoko (Pollando) en julio. 

Pli detalaj informoj pri la ekzamenoj troviĝas en: 
<http://www.edukado.net/pagina/NOVAJ-l-UEA-EKZAMENOJ/22422/> 

Gazetaraj Komunikoj de UEA 

NOVAJ REU-MEMBROJ POR 2008 

ALIĈINTAJ KOLEKTIVOJ 

Moskva E-klubo “EK MASI” (+4 membroj): Ĵiĵerina Jekaterina, Kirpiĉov Alek- 
sandr, Sinigubova Marina, Ŝiŝkina Svetlana 

Uljanovska E-klubo (+6 membroj): Bikov Aleksandr, Kondratjeva Lubovj, 
Kuzjmina Tatjana, Paveljev Nikolaj, Semjonov Dmitrij, Tubalec Jelena 

REU-MEMBROJ POR 2009 

DUMVIVAJ MEMBROJ 

Ahmet Gulnara (Kazahio), Andrjuŝkin Igorj (Moskvo), Aroloviĉ Viktor (Moskvo), 
Belov Aleksandr (Leningrada reg.), Berdiŝev Viijam (Moskvo), Bronov Sergej 
(Krasnojarsk), Ciganov Oleg (Sankt-Peterburg), Cvetkova Valerija (Sankt- 
Peterburg), Cerenkova Larisa (Rjazana reg.), Certilov Mihaii (Moskva reg.), Der- 
evjannih Sergej (Moskva reg.), Diesjatz (San Marino), Gluhov Aleksandr (Kalinin- 
grad), Gluŝik Vladimir (Ukrainio), Gnedaŝ Nikolaj (Krasnodara reg.), Gonĉarova 
Irina (Moskva reg.), Grigorenko Vasilij (Ukrainio), Griŝin Nikolaj (Latvio), Gud- 
skov Nikolaj (Moskvo), Jakovlev Jurij (Pskova reg.), Juravljov Aleksej (Krasno- 
jarsk), Karcev Jurij (Uljanovsk), Kauc Valdemar (Estonio), Kokolija Georgij 
(Moskvo), Kolganov Andrej (Usono), Kolker Boris (Usono), Kozin Igorj (Vo- 
logda), Kurolap Zinovij (Kanado), Kuznecov Sergej (Moskvo), Laskina Marina 
(Tula reg.), Lipec Vladimir (Moskvo), Medvedev Lev (Moskvo), Melnikov Valentin 
(Moskvo), Mihajlov Nikolaj (Leningrada reg.), Paseĉnikov Jurij (Tomsk), Pikov 
Gennadij (Novosibirsk), Pogorelaja Svetlana (Ukrainio), Roganova Rimma 
(Perma regĵ, Salomatov Aleksej (Moskvo), Sapojnikov Aleksandr (Ivanova regĵ, 
Seguru Valentin (Moskva regĵ, Sidorov Anatolij (Sankt-Peterburg), Ŝapoŝnikova 
Larisa (Arhangeljsk), Tjuljahov Spartak (Jakutio), Tujakin Georgij (Moskvo), Vo- 
loŝin Vjaĉeslav (Ulan-Ude), Vulfoviĉ Lev (Germanio), Zozulja Boris (Rostov-na- 
Donu) 

INDIVIDUAJ MEMBROJ 

Alikin Viktor (Permj), Beljaeva Aleksandra (Belorusio), Bojĉin Jevgenij (Hebrea 

aŭtonoma reg.), Boljŝakov Roman (Moskvo), Bronŝtejn Mikaelo (Tihvin), Burgar 
Lilija (Volgodonsk), Cupin Bronislav (Iĵevsk), Cuprakova Nina (Moskvo), 
Damperova Nina (Sankt-Peterburg), Edeljŝtejn Vladimir (Moskvo), Gadirova Dil- 
jara (Toboljsk), Gonĉarov Anatolo (Krasnojarsk), Goriĉenko Oljga (Murmansk), 
Griŝin Maksim (Moskvo), Ivanov Vjaĉeslav (Sankt-Peterburg), Ivasenko Anatolij 
(Krasnodar), Jahina Alla (Krasnojarsk), Jaroŝenko Jelena (Volgodonsk), Kan- 
dalinskij Viktor (Tihvin), Kikavec Jaroslav (Tverj), Kitajkin Ivan (Mordovio), Kiva- 
jev Jurij (Mari-EI), Kondratjev Boris (Sankt-Peterburg), Konjaŝova Svetlana (Ha- 
barovska reg.), Kudrjavcev Viktor (Jekaterinburg), Lenskaja Galina (Moskva 
reg.), Lisijenkova Miloslava (Sankt-Peterburg), Loskutova Tatjana (Ivanovo), 
Loŝmanov Anton (Komsomoljsk-na-Amure), Melnikov Aleksandr (Rostov-na- 
Donu), Milner Aleksandr (Moskvo), Minin Vladimir (Tomsk), Neĉajev Nikolaj 
(Irkutsk), Obrazcov Konstantin 
(Tomsk), Opletajev Vladimir 
(Tjumena reg.), Pautova Tatjana 
(Sankt-Peterburg), Rezniĉenko 
Aleksandr (Krasnodara reg.), 

Rjazancev Andrej (Murmansk), 

Samodaj Vladimir (Moskvo), Si- 
monov Igorj (Niĵnij Novgorod), 

Sipoviĉ Valerij (Moskvo), Strelec 
Sergej (Celjabinsk), Surnakin Ana- 
tolij (Moskvo), Saravina Jelena 
(Krasnojarsk), Sevĉenko Alek- 
sandr (Moskvo), Tarhan Ermita 
(Moskvo), Terentjeva Galina (Ĉel- 
jabinsk), Tonkova Eleonora 
(Moskvo) 

I AMILIAJ MEMBROJ 

Guseva Natalja (Sankt-Peterburg), 

Kudrjavceva Rafija (Jekaterin- 
burg), Loskutova Maja (Ivanovo), 

Sevĉenko Dmitrij (Moskvo), Sevĉenko Jelena (Moskvo), Terentjev Nikolaj (Ĉeljab- 
insk), Zikov Andrej (Sankt-Peterburg) 

ALIĈIM AJ KOLEKTIVOJ 

Esperanto-klubo “Verda fajreto” (Ĉusovoj) (10 membroj): Detkovskaja Natalja, 
Djakova Jelena, Dukart Jekaterina, Gataulina Zoja, Karklinj Oljga, Kerner Lilija, 
Pjatigina Svetlana, Ribolovleva Larisa, Sidorova Nadeĵda, Volnuhina Jekaterina 

Klubo “Esperanto” (Jelec) (10 membroj): Galkin Igorj, Galzin Oleg, Gorjaĉiĥ 
Jekaterina, Maĉihina Aljona, Merenkova Tamara, Noskova Olesja, Sadrikova AI- 
jbina, Zuev Vladimir Aleksandroviĉ, Zuev Vladimir Vladimiroviĉ, Zueva Nina 


Du malsanuloj kuŝas samĉambre en la 
kimrgia fako de la hospitalo. Ambaŭ suferas 
de doloroj pro malsano ĉe la gambo. Matene 
alvenis la kuracisto. Li iris al David, prenis 
lian gambon, palpis kaj premis ĝin forte, 
batetis ĝin per iu instmmento kaj igis la pa- 
cienton forte kriegi pro doloroj. Poste li iris al 
Zusja, prenis lian gambon kaj faris la samon. 
Sed Zusja ne nur ne kriis, sed eĉ ne aŭdigis la 
voĉon. 

Post la foriro de la kuracisto diris David al 
Zusja: 

- Mi ege envias vin pro tio ke vi sukcesas 
toleri la dolorojn kaŭzitajn de la doktoro. 

- Temas nur pri saĝo! 

- Pri kio vi parolas? 

- Cu mi estas tiel stulta, ke mi donu al li 
la dolorantan gambon? 

juda humuraĵo de Josef Shemer 

Moskva E-klubo “EK MASI” (27 membroj): Aleksejevskij Daniil, Beljaeva 
Jekaterina, Cerjomin Roman, Ĉerjomina Ljubovj, Grustnjov Kirill, Jitĉenko Mak- 
sim, Karnauhova Jelena, Karpov Aleksandr, Ljubuŝina Jekaterina, Nujanzina 
Marija, Paramonov Andrej, Penjkov Andrej, Penjkova Julija, Razgojan Inna, 
Sadikov Marat, Samodurov Kirill, Sigaĉjov Aleksandr, Sinigubova Marina, 
Sĉetinin Jurij, Sirov Andrej, Siŝkina Svetlana, Stondina Anna, Voiegova Irina, Za- 
jceva Kristina, Zarubina Julija, Zatulov Sergej, Zatulova Marija 

Murmanska E-klubo “Murmano” (13 membroj): Bubliĉenko Jekaterina, Cibui- 
jskaja Ljudmila, Fukuŝima Rumi, Jeltuhin Artemij, Koijada Nadeĵda, Makarov 
Aleksej, Poĉepcova Veronika, Podmajsterec Vasilij, Poĵiiova Ljudmila, Romanova 
Vaientina, Savoĉkina Serafima, Trubkina Neiii, Uijanova Galina 

Societo “Espero” (Sankt-Peterburg) (19 membroj): Bukovneva Vaientina, Butke- 
viĉ Anna, Horeva Vaientina, Jasirkina Darja, Jemeijanenko Ljudmiia, Jusifova 
Valentina, Kamagina Regina, Kroŝuk Nina, Kuleŝova Nadeĵda, Laŝkova Vaierija, 
Maiiŝeva Jekaterina, Muranova Oijga, 

Murzina Jevgenija, Poioĵenskaja Ljud- 
miia, Savenok Valentina, Skaruk Nataija, 

Skvorcova Nataija, Sokoiova Nadeĵda, 

Stacenko Ljudmila 

E-klubo “Laro” (Soĉi) (12 membroj): 

Belenjuk Galina, Bespalov Vladimir, 

Grankina Nadeĵda, Grankina Poiina, Ko- 
carj Marina, Oiejnikova Nataija, Poiiŝ- 
ĉuk Irina, Poliŝĉuk Vaientina, Sergejev 
Sergej, Soniĉeva Larisa, Timofejeva 
Lidija, Sestakova Marina 

Tjumena E-klubo “Revo” (11 mem- 

broj): Aleksandrova Irina, Bcikiickaja Ksenija, Borisova Tatjana, Goiovkina Anas- 
tasija, Itpekova Marina, Kaiaŝnikov Aleksandr, Mamkin Mansur, Morozova Ga- 
iina, Stepaĉjova Marina, Veselov Pavel, Voloĵanin Andrej 

Uljanovska E-klubo (18 membroj): Abramov Sergej, Bikov Aleksandr, Ĉumakov 
Dmitrij, Grebeŝĉenko Irina, Juravljova Jekaterina, Kaĉaiov Ivan, Karceva Marga- 
rita, Karceva Marija, Kondratjeva Ljubovj, Kuzjmina Tatjana, Mamikina Oksana, 
Muhina Jevgenija, Paveijev Nikolaj, Semjonov Dmitrij, Sirotinina Oijga, 
Sjabukova Oijga, Terentjeva Oijga, Tubaiec Jeiena 

Volgograda E-klubo “Espero” (7 membroj): Bikova Ljudmila, Dumier Vera, 
Dumler Aleksej, Spicina Valentina, Saiigina Marija, Taidikina Anastasija, Vtorova 
Tatjana 

Plena aktuala listo de la membroj troveblas en la ttt-ejo de REU laŭ la adreso 
<http://reu.ru/index.php?dok=membrolisto>. 


Malriĉulo gastis dum kelkaj tagoj 
ĉe riĉa malproksima parenco. Tiam tro 
tedis la afero al la riĉula edzino, kaj ŝi 
diris al la gasto: 

- Mi ege miras pro tio, ke vi ne 
sopiras pri via edzino, kiu restis sola 
hejme. 

Ekbrilis la okuloj de la malriĉa 
gasto, kaj li respondis: 

- Vi bele diris. Mi tuj sendos al ŝi 
telegramon kaj invitos ankaŭ ŝin. 

juda humuraĵo de Josef Shemer 

KOTIZOJ DE REU/REJM POR 2009 

Individua kotizo - 120 rub. (por Rusio kaj aliaj landoj de KSŜ; por ceteraj landoj 

- 12 eŭroj), inkluzivas la membrokarton, Jarlibron/Manlibron de REU, REU- 
bultenon kaj aliajn informojn de REU, voĉdonrajton en REU-Konferenco, raba- 
tojn ĉe uzo de REU-servoj kaj en aranĝoj de REU/REJM. 

Dumviva kotizo - 3000 mb. (por Rusio kaj aliaj landoj de KSŜ; por ceteraj landoj 

- 300 eŭroj) - ĉio la sama dum la tuta vivo. 

Familia kotizo - 40 mb. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en aranĝoj de REU/REJM); la familiajn kotizojn 
rajtas pagi samadresaj parencoj de individuaj aŭ dumvivaj membroj. 

Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Subtenkotizoj (ĉio la sama kiel por la individua kotizo): REU-subtenanto - duobla 
individua kotizo; REJM-patrono - duobla individua kotizo. 

Kolektiva membrokotizo - 40 mb. por ĉiu aligita membro (la aliĝintaj kolektivoj 
pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por ĉiu komenciĝinta deko de la aligitaj mem- 
broj, aliajn informojn de REU por la kolektivo; la membrokartojn, voĉdonraj- 
tojn en REU-Konferenco, rabatojn ĉe uzo de REU-servoj kaj en aranĝoj de 
REU/REJM por la aligitaj membroj. 

Aliĝkotizo - 200 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por aligi- 
taj membroj dum du sinsekvaj jaroj, ĝi estas konsiderata likvidiĝinta kaj poste 
devus denove aliĝi. 

Rabatita abono de REGo - 230 rub. (ekster Rusio - 15 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Ciuj membroj de REU kun la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilon, rublajn kotizojn kaj rabatitajn abonpagojn por REGo kaj “Komencanto” 
sendu (poŝtmandate) al: l Iepin.ioBy Mnxanjiy KonciaHiuHOBHuv, a/n 21, 
OflHHUOBO-6, 143006 MocKOBCKaa oo.iac i B. La eŭraj kotizoj pagendas al la konto 
reua-p ĉe UEA. (Pri pliaj pagmanieroj informiĝu ĉe Mikaelo Certilov rete <mem- 
breco@reu.ru>, telefone +7-916-2019437 aŭpoŝte laŭ la supre indikita adreso.) 

ZAMENHOF-TAGO EN “LEV TOLSTOJ” 

La 15-an de decembro la Moskva E-klubo “Lev Tolstoj” festis la Zamenhof- 
tagon. Komence de la kunveno Nikolao Gudskov disdonis mesaĝon de UEA- 
Prezidanto Probal Dasgupta okaze de Zamenhofa tago kaj rakontis pri kelkaj 
enigmaj eroj en la biografio de Ludoviko Zamenhof (surbaze de tiutema studo de 
Boris Kolker). Sekvis malgranda koncerto: Ljudmila Novikova voĉlegis sian versa- 
ĵon pri Suzdalj, Mikaelo Povorin plenumis kelkajn siajn kantojn, Vladimir Merku- 
lov pianakompane de Irina Mironova kantis rusajn romancojn, tradukitajn de 
Ljudmila Novikova kaj Vladimir Samodaj. Poste la ĉeestintoj spektis fotofdmon 
pri busvojaĝo al la UK en Roterdamo, faritan de Natalja Kaznaĉejeva el la urbo 
Kropotkin. Zamenhofa tago estas ankaŭ Tago de E-libro. Ci-foje krom la tradiciaj 
librotabloj de “Impeto” (Aleksandr Sevĉenko) kaj Moskva E-Centro (Mikaelo Cer- 
tilov) estis prezentitaj E-libroj el la heredaĵo de veterano Jakov Pantelejeviĉ Vlasov 
(1903-1978). Plejparton de la libroj oni povis libere dispreni - ĉu senpage, ĉu kon- 
traŭ simbola pago. Kaj la plej valoraj estis distribuitaj per aŭkcio, kiun vigle gvidis 
Garik Kokolija: entute vendiĝis 21 libroj je la sumo 3770 rub. (la mono estis trans- 
donita al la kluba kaso). Fine de ĉio ĉi okazis teumado kun dolĉaĵoj. 

Viktor Aroloviĉ (Moskvo) 

FESTADO EN TIĤVIN 

La 22-an de decembro esperantistoj de Tihvin festis Zamenhof-tagon kaj la 
proksimiĝantan Novjaron. La festo okazis en la nova kafejo “Rimskij-Korsakov” 
plene okupita de esperantistoj. La programo de la festo estis pli-malpli tradicia: 
tostoj, ludoj, kantoj, dan- 
coj, libro-butiko, gratuloj 
de ekstihvinaj esper- 
antistoj. Grupo de ko- 
mencintoj gajigis la 
festantojn per la spektaklo 
“Balado pri la reĝa sand- 
viĉo”. Tiu ĉi Zamenhof- 
festo estas jam la 33-a en la 
historio de TiEK, kaj eĉ la 
krizo-problemoj, tuŝintaj 
multajn klubanojn, ne fi- 
askigis la tradician aranĝon. 

Mikaelo Bronŝtejn 
(Tihvin) 



"Balado pri la reĝa sandviĉo ” 


38 









LA 27-A KOMUNA SEMINARIO EN BLUĈIELA JOKOHAMO 

Komuna Seminario (KS) estas junulara evento inter ĉina, japana kaj korea E- 
junularoj, kiu ĉiujare kaj alterne okazas en tri aziaj landoj (Cinio, Japanio kaj Ko- 
rea Respubliko). De la 27-a ĝis la 29-a de decembro 2008 okazis la 27-a Komuna 
Seminario en Junulara Gastejo de Jokohamo kun partopreno de 56 personoj konsis- 
tantaj el 35 japanoj, 14 koreoj, po unu el Cinio, Svislando, Malajzio, Usono kaj 
Hispanio kaj du infanoj. La ĉeftemo estis “Ekologio en nia ĉiutaga vivo”. 

Ridoj, KS-temkanto kaj iom da seriozeco. Vespere je la 7-a horo de la 27-a 
okazis Inaŭguro, en kiu 5 studentinoj el Sofia-Universitato en Tokio malfermis ĝin 
per mesaĝo rilata al mediprotekto. Sekvis ĝin salutoj de la prezidanto de Tutmonda 
Esperantista Junulara Organizo (TEJO), la prizorganto ktp., kaj sinprezentoj de la 
partoprenantoj. Poste nova temkanto de KS estis prezentita. 

Nia nova temkanto de KS nomiĝas “Cirkaŭ ni” (Hori Jasuo verkis poemon, kaj 
s-ino Tazima Mayuko komponis melodion al ĝi kun helpo de s-ro Kitagawa 
Hisasi). La poemo jene komenciĝas: “Kie estas amikeco? Cu en lando en malprok- 
sim’? Ne, ne, ne, ne! Cirkaŭ ni, kiuj vivas kun am”\ La dua stanco komenciĝas per 
“amo” kaj finiĝas per “espero”, la tria - respektive per “espero” kaj per “paco” kaj 
la kvara per “paco” kaj per “amikeco”, revenante al la unua stanco. La melodio es- 
tas tiel simpla kaj impresa, ke ni ĉiuj tuj memorfiksis kaj ĝoje kantis ĝin. 

Je la 8-a komenciĝis Amika Vespero, kaj ludon gvidis Mireille Grosjean el 
Svislando. Je la 9-a okazis Kandela Nokto. La seminariejo estis lumigita per kan- 
deloj, en kiu partoprenantoj duope konversaciis pri siaj gravaĵoj. 

La duan tagon la 28-an komence okazis tri aranĝoj. Unu estis Esperanto-kurso. 
Alia estis fari notlibrojn el uzitaj (brokantaj) paperoj. La tria estis “Diskuto pri ju- 
nulara movado en Azio”. Nun funkcias E-junularaj organizoj en jenaj landoj (jaroj 
de fondiĝo kaj de aliĝo al TEJO): Japana Esperanto-Junularo (1992, 1994), Korea 
Esperanto-Junularo (1958, refondiĝo 1981, 1964), Cina Junulara Esperanto-Asocio 
(1993, 1993), Vjetnama Esperantista Junulara Organizo (2004, 2005), Nepala Es- 
perantista Junulara Organizo (2004, kandidatiĝis al la landa sekcio de TEJO), Irana 
Junulara Esperantista Organizo (1993, 1994), Junulara Esperanto-Ligo Israela 
(1971, 1972). Bedaŭrinde en aliaj landoj E-junularaj organizoj ne ekzistas. 

Je la 3-a posttagmeze dum du horoj okazis grupolaboro pri la ĉeftemo “Eko- 
logio en nia ĉiutaga vivo”. Vespere okazis Bankedo en japana restoracio proksime 
de la seminariejo. Nokte okazis reta konferenco kun la partoprenantoj de samtempe 
okazantaj “Internacia Seminario” en Germanio kaj “Ago-Semajno” en Slovakio. 

Antaŭtagmeze la 29-an okazis Fermo, kaj post la tagmanĝo en la najbara parko 
ni promenis de la kongresejo tra Jokohamo, la seminaria urbo. La vetero estis 
ideala, kaj ĉiuj ĝuis la promenadon. 

Amano Yayoi, prezidanto de Japana Esperanto-Junularo 

ESPERANTON - EN EŬROPAN PARLAMENTON! 

Membrino de Eŭropa parlamento Ljudmila Novak prezentis la 21-an de januaro 
2009 al la Eŭropa Parlamento en Komitato por Kulturo kadre de debato pri la 
raporto/opinio pri multlingveco de Vasco Graca Moura tri proponojn pri ŝanĝoj de 

artikolo 4: 

a. konstatas ke la principo de estimo de egalrajteco ne povas esti certigita dum 
oni uzas nacian lingvon (la anglan) kiel “lingua franca”; 

b. proponas, ke konservante kaj uzante vivajn lingvojn, estimante lingvan di- 
versecon kaj stimulante lernadon de diversaj lingvoj oni pristudu la eblecon kaj 
utilecon de enkonduko de komuna artefarita lingvo en EU, ekzemple Esperanto. 
Nur ĝi povus faciligi interkomprenigadon en Eŭropo kaj kun loĝantoj de aliaj kon- 
tinentoj, ĉar ĝi estas simpla por lernado kaj uzo; 

c. konstatas, ke la enkonduko de eŭro kiel komuna eŭropa monunuo ege fa- 
ciligis komercadon inter la ŝtatoj kaj helpis al ekonomia kresko kaj pli granda sta- 
bileco en EU. Similajn efektojn povus havi ankaŭ enkonduko de komuna komunik- 
lingvo, kiu ja neniel forigus aŭ limigus uzon de naciaj kaj aliaj vivaj lingvoj uzataj 
en EU. 

Zlatko Tisljar (Slovenio) 

SLAVAJ LINGVOJ EN VOLGOGRAD 

La 13-an de decembro Volgograda E-klubo “Espero” okazigis en la mezlernejo 
JVo 38 la Festivalon de 
slavaj lingvoj, kiu allogis 
ĉirkaŭ 150 partoprenan- 
tojn. Estis prezentitaj 10 
lingvoj: la belomsa, la 
bulgara, la ĉeha, la ek- 
lezia slava, la kozakaj 
dialektoj, la pola, la rusa, 
la serba, la ukraina kaj 
Esperanto. Antaŭ la ling- 
vaj prezentadoj okazis la 
Solena malfermo, post la prezentadoj - granda koncerto. 

Valentina Spicina (Volgograd) 

INTERNACIA SEMINARIO NE PLU OKAZOS 

La legenda junulara aranĝo IS (Internacia Seminario), de pli ol kvindek jaroj 
ĉiusilvestre organizita en ĉiam malsama urbo de Germanio, ne plu okazos. La sama 
sorto trafas ankaŭ la pli freŝdate elpensitan junularan novjaran aranĝon kun la 
nomo AS (Ago-Semajno), okazintan ekde decembro 2002 fine de ĉiu jaro en Pol- 
lando aŭ Slovakio. Ekde la venonta jarŝanĝo la du aranĝoj IS kaj AS kuniĝos en 
unu, kies nomo tamen ne iĝos simile verbofinaĵa “OS”, sed “Junulara E-Semajno”. 
La litero E en la nomo laŭ la aranĝantoj ne nepre signifas “Esperanto”. 

La Internacia Seminario dum duona jarcento estis unu el la plej gravaj junularaj 
Esperanto-aranĝoj en la mondo. Komence IS efektive estis seminarieca, kaj antaŭ 
kvardek jaroj eĉ la tiama prezidanto de UEA, Ivo Lapenna, vizitis la aranĝon por 
prelegi pri “La intelektularo en orienta Eŭropo, en Francio kaj en Britio”. 

Kun paso de la tempo IS iom ŝanĝis sian karakteron, aldoniĝis koncertoj kaj 

aliaj distraj programeroj. Kulmino de la aranĝo ĉiam estis la Silvestra balo kun 
dancokonkurso. IS estis aranĝata de Germana Esperanto-Junularo ĉiam en mal- 
sama urbo, sed nur en Germanio. La unua IS okazis en Mainz jarŝanĝe 1957-58, 
kaj la lasta en 2008-09 en Biedenkopf. 

Kiel orienteŭropa rivalo de IS en la jaro 2002 aperis la aranĝo AS (Ago- 
Semajno), organizita de la klubo “Varsovia Vento” kaj de Pola Esperanto-Junularo. 
Dum la unuaj kvar jaroj AS okazis en Zakopane (suda Pollando), kie jam de la 
1990-aj jaroj ekzistis tradicio de junularaj jarfmaj aranĝoj. 

La kvanto de partoprenantoj draste kreskis al pli ol 180 jarŝanĝe 2006-07, kiam 
AS estis aranĝita en Nowy Sqcz en suda Pollando - antaŭe ĉiam temis pri mal- 
granda renkontiĝo kun 50-80 partoprenantoj. La kresko daŭris ankaŭ dum la sekvaj 
du jaroj, kiam AS okazis unue en Malbork kaj laste en Liptovsky Mikulaŝ (Slova- 
kio). 

Iom post la apero de Ago-Semajno la tradicia Internacia Seminario spertis dras- 
tan falon en la kvanto de partoprenantoj. Jarŝanĝe 2005-06 la aranĝon ĉeestis prok- 
simume 150 personoj, anstataŭ la kutimaj 250. Lige kun la 50-a jubileo la kvanto 
de partoprenantoj denove kreskis en la sekva jaro, sed ekde tiam la du aranĝoj jam 
estis proksimume same grandaj. 

La okazigo de du jarfinaj junularaj aranĝoj signifis, ke la suma kvanto de la 
partoprenantoj klare kreskis, sed samtempe iuj aktivuloj spertis malfacilaĵojn 
elekti, kiun el la aranĝoj partopreni. Antaŭ kelkaj monatoj Libera Folio ricevis 
anoniman alvokon kun propono kunigi la du aranĝojn: 

Ĉu ne estas jam tempo ke la polaj kaj germanaj organizantoj formetu sian ri- 
valecon kaj solvu tiun problemon? Dum ĉiu somera renkontiĝo ni aŭdas ‘venu al 
IS’ aŭ ‘venu ai AS’. Oni daŭre memorigas nin ke Esperantio estas dividita, kaj 
kvazaŭ revivigas ia feran kurtenon kiam okcidenteŭropanoj povis iri ai la IS, kaj 
orienteŭropanoj devis resti je sia flanko de tiu divido tra centra Eŭropo. 

La aŭtoroj de la anonima alvoko argumentis, ke anstataŭ du mezgrandaj, mez- 
bonaj aranĝoj, kiuj batalas inter si, pli indus organizi unu “grandan imponan vin- 
tran eventon kie ĉeestas ĉiuj amikaroj”. Por kunigo de la du aranĝoj oni argumentis 
ankaŭ ene de TEJO, kie la disiĝo malhelpis atingi kvommon dum la jarŝanĝa komi- 
tat-kunsido, tradicie okazinta dum IS. 

Ne ĉiuj konsentis ke konkurado de du eventoj nepre estas malbona afero. Lu 
Wunsch-Rolshoven, unu el la iniciatintoj de la “plenkreskula” jarŝanĝa aranĝo NR 
(Novjara Renkontiĝo) male opiniis, ke monopoleco kondukas al letargio, dum iom 
da konkurenco stimulas plibonigon de la servoj. 

Krome Lu Wunsch-Rolshoven atentigis, ke la grandeco de la renkontiĝo ne ne- 
pre estas nur bona afero: “Domoj por 400 homoj estas malmultaj kaj ofte pli multe- 
kostaj. Ne ĉiuj homoj ŝatas renkontiĝon por 400 homoj - kien iru tiuj, al kiuj 200 
sufiĉas? Kaj, cetere, kien iru tinj, kiuj preferas 50-homan renkontiĝon?”. 

La ideo pri la kunigo de la du konkurantaj aranĝoj tamen ricevis subtenon inter 
la polaj kaj germanaj organizantoj. En septembro en Berlino okazis konfidenca 
kunveno, dum kiu reprezentantoj de Germana kaj Pola Esperanto-Junularoj faris 
sekretan decidon pri la kunigo de la du aranĝoj. 

Ekde la venonta jarŝanĝo anstataŭ IS kaj AS okazos komuna aranĝo de GEJ kaj 
PEJ, kun la nomo Junulara E-Semajno (JES). Estis konsiderita ankaŭ la nompro- 
pono OS, kiu kvazaŭ kompletigus serion de verbofinaĵoj, sed fine venkis JES. Laŭ 
la organizontoj la litero E aludas ĉefe al Esperanto, sed kaze de bezono ĝi povas 
simboli ankaŭ aliajn vortojn, kiel Eŭropo aŭ Edukado, por faciligi ricevadon de ek- 
stermovadaj subvencioj. 

La decido pri la nuligo de IS kaj AS favore al JES estis sekreta ĝis la novjara 
nokto. Duonhoron post la jarŝanĝo, samtempe en IS en Germanio kaj AS en Slova- 
kio, oni anoncis la decidon kaj prezentis fdmetojn, en kiuj la ĉeforganizantoj de 
JES rakontis pri la decido. 

La unua Junulara E-Semajno kredeble okazos en Zakopane, en la sama ejo, kie 
okazis la unuaj kvar Ago-Semajnoj. Samloke estis ankaŭ la amasloĝejo de la 61-a 
lnternacia Junulara Kongreso en 2005. 

Libera Folio 

ALIĜU AL LA IJK EN LIBEREC! 

Jam eblas rete aliĝi al IJK-65 en Liberec ĉe la kutima retadreso 
<http://www.tejo.org/ijk/>. 

La 65-a Internacia Junulara Kongreso (IJK) okazos inter la 18-a kaj la 25-a de 
julio 2009 en urbo Liberec en Cehio. “Liberec”’ rolos ankaŭ kiel kongresa temo - 
libereco en ĉiuj ties formoj. La aranĝon organizas kune Ceha, Germana kaj Pola 
Esperanto-Junularoj. La urbo Liberec situas 100 km norde de Prago, apud la ĉeha- 
germana-pola trilandlimo. 

Antaŭe okazos antaŭkongreso en Vieno, trajna karavano el Francio kaj bicikla 
- el Szczecin (Pollando). Poste okazos karavano al UK en Bjalistoko, kiun sekvos 
MIRO en Kroatio. 

Detalojn pri la kongreso kaj la kongresurbo serĉu en la IJK-retpaĝaro laŭ la su- 
pre menciita retadreso. 

Lukasz Zebrowski (Pollando) 

ESPERANTO EN EREVANA UNIVERSITATO 

Ekde nova lemojaro 2008/09 en Erevana pedagogia universitato de scenarto, 
laŭ iniciato de rektoro s-ro Armen Nalbandjan, Esperanto estas akceptita kiel ler- 
nobjekto. Gi instruiĝos en la unua kurso dum tuta lernojaro. La lingvon instmas 
malnovaj esperantistoj Kamarnik Gevorgjan kaj Susanna Gevorgjan. Ili uzas Ce- 
metodon, dum kiu oni montras didaktikajn objektojn, gestojn, kaj studentoj ĉiam 
respondas hore. La programo antaŭvidas ekposedi Esperantan aktivan vortprovizon 
kaj gramatikon, traduki tekstojn kaj prezenti negrandan spektaklon. Studentoj ler- 
nas diligente. A1 ili tre plaĉas Esperanto. 

Estime, 

prezidanto de AEA Levon Davtjan 

TRANSLOKIĜO DE LA LIBROSERVO 

La paĝaro de la libroservo ĉe Moskva Esperanto-klubo “Lev Tolstoj” 

<http://esperanto.eu.ru> ne plu funkcias. Posedantoj de la servilo <eu.ru> senaverte 
ĉesigis siajn servojn. Pro tio la virtuala parto de la libroservo translokiĝas po iom al 
la paĝaro <www.inokniga.ru> kaj funkcios tie kiel ĝia Esperanta rubriko. Rekta 
ligilo estas <http://www.inokniga.ru/shop/category/esperanto/>. La paĝaro estas 
trilingva: Esperanta, msa kaj angla. Estas planata subrubriko “brokantejo”, kien vi 
povas proponi malnovajn, uzitajn, aŭ memfaritajn esperantaĵojn. Viajn komentojn 
kaj proponojn skribu al <esperanto@email.m>. 

Mikaelo Ĉertilov (Odincovo) 

FERVOJA HORARO ANKAŬ EN ESPERANTO 

En la urbo Bjalistoko daŭras preparoj por la venonta UK. 

Por faciligi vojaĝon al niaj E-gastoj la 14-an de decembro 2008, okaze de la 
ŝanĝo de la fervoja horaro, ĉe la kajoj de la stacidomo en Bjalistoko okazis inaŭ- 
guro de grandformataj informtabuloj. lli estas faritaj dulingve: la informoj kaj la 
priskribo de simboloj de la fervoja horaro estas legeblaj en la pola kaj en Espe- 
ranto. Unu tagon poste, similan agadon iniciatis Herzberg am Harz - la Esperanto- 
urbo. 

(esperanto-rus-informoj) 

PASKO 2009 - 33-a INTERNACIA JUNULARA FESTIVALO 

La Itala Esperantista Junularo anoncas sian 33-an Internacian Junularan Festi- 
valon (IJF). Kiel kutime, IJF okazos dum la paskaj lernejaj ferioj. Ci-jare tio signi- 
fas, ke la festivalo okazos de la 8-a ĝis la 14-a de aprilo. La festivalejo estos an- 
tikva episkopa feria sidejo, kiu troviĝas en Giulianova, ĉarmega urbo de Abmco 
kiu troviĝas ĉe la Adriatika marbordo. 

La festivala temo estas eŭropa identeco, kaj pri ĝi okazos prelegoj, diskutrondoj 
kaj aliaj interesaj programeroj. 

Fotoj de la festivalejo, detalaj informoj pri aliĝkotizoj kaj reta aliĝilo troveblas 
en la retejo <http://iej.esperanto.it/ijf/2009> kaj en la itala kaj en Esperanto. 

Interalie, piedpilko, italaj manĝoj, koncertoj kaj surprizoj vin atendas. Sed ple- 
jgrave, ni atendas VIN! 

Ne atendu plu, sed tuj aliĝu, kaj kunportu viajn junajn kaj simpatiajn amikojn! 

Italvenu! 

Francesco Amerio (Italio) 

BONVENON EN ĈAMPANJON! 

La Nacia Interasocia Kongreso de Esperanto en Francio ĉi-jare okazos en la 
urbo Troyes, de la 7-a gis la 11-a de majo 2009. 

Kunlabore kun Esperanto France, la loka asocio EsperantolO zorgeme organi- 
zas tiun gravan okazaĵon. Troyes estas ne nur la ĉefurbo de la departemento Aube, 
sed ankaŭ la historia ĉefurbo de Campanjo, kiel montras multaj atestaĵoj. 

La kongreso okazos en vasta kaj agrabla loko: “Centre Sportif de T Aube”(5 
rue Marie Curie, 10000 Troyes). En tiu kongresejo, alirebla por handikapuloj, vi 
trovos ĉion necesan por studema laboro: interretan konekton en la kongresaj sa- 

lonoj kaj memservan restoracion. 

Diversa kaj alloga programo estos proponata: 

- Vizitoj en la historia urbocentro de Troyes. 

-Prelegoj kaj spektakloj. 

- Unutaga ekskurso kun vizito al ĉampankelo. 

La provizora programo, la praktikaj informoj kaj la aliĝilo jam estas legeblaj 
kaj elŝuteblaj ĉe la retpaĝoj de Esperanto 10 <http://esperantolO.free.fr>. Se vi ha- 
vas problemon por atingi la paĝojn, bonvolu sendi personan mesaĝon al <moon- 
mont@pt.lu>, mi sendos al via retadreso la bultenon kiel aldonaĵon. 

Esperanto-France (UFE) kaj EsperantolO invitas vin. Aliĝo estas senpaga por 
eksterlandanoj. Bonvenon en Troyes! 

Claude Nourmont (Francio) 

EĤĤ, LJONJA, LJONJA... 

Kial vi nin forlasis? 

Evidente mi estis la lasta kiu fotiĝe sidis kun li en en lia urbo Kolomna en 
2005. Dum multegaj jaroj ni ne intervidiĝis, kaj estis tiam por mi stranga la aĝula 
aspekto de Leonid. En mia memoro li estis ĉiam juneta knabo, ĉe kiu ĉiam tri- 
abrake pendis gitaro. Ankaŭ nun li aperas antaŭokule tia, sed ne kia lastarenkonte. 
Mi certas, ke centoj kaj centoj da miaj samtempuloj memoras Ljoĉjon same kna- 
bete, kaj liajn kantojn kiuj najtingalis en pluraj SEJT-oj kaj aliaj e-renkontoj. 
Mirigis lia ĉiama preteco oferi sian personan tempon por kanti kaj kanti koncerte, 
dummarŝe, en kantoinstmado, ĉefajre. Foje, en iu tendaro, mi vekiĝis antaŭ la 4-a 
matene kaj elirinte je mia miro trovis ĉefajran grupeton kiu ĉirkaŭis Ljoĉjon kaj 
duondorme kunkantis lin. Kelkaj somnambule vagadis apudaj... Li estis nia la plej 
unua tendara e-bardo, kaj nur post du-tri jaroj aliĝis aliaj kantogitarantaj SEJM- 
anoj. 

Lastrenkonte mi admonis Leonidon pri la sana vivmaniero, kaj li plendis, ke ne 
sukcesas ĉesigi la fu- 
madon. Bedaŭrinde tiu 
fumo pereigis lin. Mi diras 
tiun nekonvenaĵon por peti 
aliajn ankoraŭ vivajn 
SEJM-anojn, ke ili pli en- 
ergie zorgu pri la sano. Ke 
ili estas ankoraŭ dense be- 
zonataj al nia e- 
komunumo... 

Jaron ni travivis sen 
Ljonja, kia bedaŭrego 
neniam plu e-vivi kun li. 

Anatolo Gonĉarov 
(Krasnojarsk) 

Leonid Borisov, Anatolo Gonĉarov, Valerij Jerohin en 2005 



44 










44444444444444444444444 ku/tura revuo 


GREV - MINKAMPO POR TRADUKISTOJ 

“La taskoj de la esperantistoj serioziĝis kaj universaliĝis. Por 
la normala agado urĝe necesiĝis riĉenhava vortaro nacil- 
ingva-esperanta, taŭga de 1' praktika, frazeologia, moderneca 
vidpunktoj. La aŭtoroj kompilas la necesan verkon kaj alvokas 
la esperantistaron sovetian akceli la aperigon de 1’ utilega la- 
borilo, kiu metos seriozan teknikan bazon sub la movadon». 

E.fl.JIzgur, V.Elsudo. Por Universala Rusa-Esperanta Vortaro. 

Internacia lingvo, januaro-februaro, 1929 

GREV - tiel nomis Grandan Rusan-Esperantan Vortaron la aŭtoroj - llja Izgur 
(1881-1937) kaj Viktor Kolĉinskij (V.Elsudo) (1904-1937). Kompilado de la vor- 
taro pasis rekorde rapide. La tempo urĝis. Ja samtempe en Parizo SAT-anoj pre- 
paris sian Esperanto-bombon - Plenan Vortaron (PV). Okazis vera laborista 
konkurado inter du teamoj: SAT, gvidata de E.Lanti, de unu flanko, kaj SEU, gvi- 
data de E.Drezen, de la alia flanko. La antaŭparolo por PV estas verkita en majo, 
1930. La antaŭparolo por GREV havas eĉ pli fruan daton - februaro, 1930. PV 
aperis en Parizo oktobre de 1930. GREV nur iom postrestis. Gi estis eldonita en 
Moskvo verŝajne en komenco de la jaro 1931. 

La preparadon de PV gvidis prof. Grosjean-Maupin. Sub lia gvido la laboron 
partoprenis pli ol dek kompetentuloj pri fakaj terminoj. Rezulte de la komuna la- 
boro estis kolektitaj 6804 artikoloj kun proksimume 15 000 vortoj. La preparan la- 
boron por GREV, kiun estris Lingvistika Komisiono de SEU, partoprenis pli ol 
dudek esperantistoj. “...Venis la tempo kontraŭstarigi al la ĝisnuna laboro de la 
unuopaj esperantaj leksikografoj la estontan kolektivisman laboron de la amasoj, 
uzantaj esperanton praktike kaj vastskale... La sperto de la amasoj kaj iliaj aktualaj 
bezonoj devas do esti kontraŭmetitaj al la kabinetismo de unuopuloj”, - klarigas 
sian pozicion la aŭtoroj de GREV en la antaŭparolo. La vortaro efektive aspektas 
impone. Supozeble, GREV estis la plej granda por sia tempo Esperanta vortaro. 
Laŭ informo de la aŭtoroj, por la vortaro estis elektitaj 50-60 mil vortoj (envere 
GREV enhavas ĉirkaŭ 30 mil vortojn). Por tia vorta provizo estis certaj premisoj. 
Komence de la 30-aj jaroj de la 20-a jarcento leksikografio de Esperanto en Rusio 
havis firman bazon, lanĉitan ankoraŭ de L.Zamenhof. Lia Plena vortaro rusa- 
internacia, kiu aperis en 1889, do nur du jarojn post publikigo de la Unua Libro, 
akumulis jam 10 500 rusajn vortojn. 

Rilate al propre Esperanto-Esperantaj vortaroj (klarigaj) la Lingvistika Ko- 

misiono notas, ke tiuj “povas esti utilaj”. Nur utilaj. Povas esti. Ĉu tia pozicio de la 
Lingvistika Komisiono, kiu akcelis konstraadon de GREV por tujaj, praktikaj celoj 
de laborista korespondado, ne estis granda eraro? Ja en sukcesa memstara evoluo 
de ajna lingvo prioritaton havas klarigaj kaj enciklopediaj vortaroj, dum dulingvaj 
plenumas helpan rolon de ponto. Dua lingvo en tiuj vortaroj servas por traduko el 
la baza lingvo, kaj foje tradukitaj vortoj estas nur proksimumaj ekvivalentoj. La 
tempo montris, ke PV evoluis en la plej aŭtoritatan E-vortaron, dum GREV-on 
atendis preskaŭ plena forgeso. Por tiu sorto estis la kialoj. 

En ajna lingvo vortaroj 
precipe registras jam 

enradikiĝintan leksikon el 
diversaj sferoj de lingva 
uzado. Post ilia apero, des 
pli se temas pri grandaj 
akademiaj eldonoj, la vortoj 
ricevas kvazaŭ duan 

naskiĝon, kiam vortoj, 
antaŭe uzataj malofte, 

“resurektas”. En naciaj 
lingvoj tiu bumeranga rolo 
de la vortaroj ekzistas, sed 
ĝi ne tiom videblas, kiel en 
Esperanto. Ni facile povas 
renkonti, ekzemple, 

rasparolanton, kiu neniam 
en la vivo uzis ajnan 
vortaron. Sed esperantisto, 
kiu neniam malfermis 
almenaŭ iun vortliston, estas 
escepto. Ju pli disvastigita 
estas E-vortaro, des pli 
gravan influon ĝi havas. 

Ekzistas ekzemploj, kiam 
neĝuste registrita vorto iĝis 
kaŭzo de malkorekta uzado 
en sufiĉe vasta komunumo. 

Sed por ke vortaro plenumu tiun bumerangan rolon, devas pasi iom da tempo por 
ĝia enradikiĝo en la socion. Por grandaj vortaroj tio povas okupi dekon da jaroj. 
GREV aperis en 1931, kaj en 1937 la organizita agado de esperantistoj en Soveta 
Unio ĉesis ekzisti por du jardekoj. Sendube, la tuta deponata eldonkvanto de la 
vortaro estis neniigita. Aktiva uzado de la lingvo en la lando kaj ĉiuj ligoj kun ek- 
sterlando haltis. La vortaro perdis sian praktikan rolon. Lingvistika Komisiono de 
SEU - la ĉefa propagandisto de GREV en amasoj - pereis kune kun siaj gvidantoj. 
Kaj vera trezoro de kolektitaj vortoj en GREV, ne trovante aplikon en tiutempa ĉi- 

utaga laborista korespondado, elfalis el la esperantista vivo, restinte nur historia 
kuriozaĵo. 

Ekzemple, estis okazintaĵo kun la vorto statico, per kiu en GREV la aŭtoroj 
tradukas la rislingvan vorton nepemmu-nojie. Por samtitola novelo en la rusa de- 
komence estis elektita la termino el GREV. Sed uzi staticon en tradukoj signifus, 
ke tion neniu komprenus. Do, la titolon oni fine tradukis pere de sinonima vorto er- 
ingio, registrita en vortaroj (la libro nomiĝas “Eringio - herbo vagabonda”). Tiu 
vorto respondas al la latina Eryngium, kiu estas eĉ en la vortaro de V.Dalj - kiel 
trafe notis al ni Michel Duc Goninaz, ĝenerala gvidanto de NPIV, - diference de la 
termino statico , kiun li neniam renkontis. De kie aperis statico en GREV - estas 
enigmo por scivolemaj lingvistoj. La aŭtoroj de GREV asertas, ke “neniu nova es- 
peranta radiko estis de la aŭtoroj arbitre enkondukita en ĉi vortaron”. Sed ni ne tro- 
vis spurojn de statico en aliaj fontoj 1 . Eĉ laŭ lingva gusto, statico povas asociiĝi 
kun iu statika, senmova objekto, sed ne herbo, ndiĝanta trans stepo. 

Aŭ jen estas alia GREV-vorto - oseleto (superhufa artiko ĉe hufuloj, 6a6m). 
Kaj de ĝi estas donita derivaĵo - oseletludo (uepa e 6a6m). Michel Duc Goninaz 
opinias, ke I.Izgur certe celis la oston, kiu nomiĝas talo, kaj por la ludo oni tradicie 
uzis ŝafajn talojn. Sed en Esperanto, li plu asertas, oni kutimas nomi la ludon “lu- 
dostetoj”. Tamen, ludi per ostetoj, laŭ nia pure msa vidpunkto, iom interkruciĝas 
kun alia ludo - je ĵetkubo. Do, eble ludi talojn estas pli adekvata sinonimo. 
Ajn-okaze, la proponataj tradukoj estas pli kompreneblaj por esperantistoj, ol tute 
neuzata nun oseleto. 

Kaj tiuj ekzemploj en GREV, bedaŭrinde, sufiĉas. Oni aldonu iom da ekzo- 
tismoj (paranĝo), kaj la estonta traduko transformiĝos je ĉinaj hieroglifoj por eŭro- 
panoj. Tradukisto, same kiel soldato sur minkampo, sur ĉiu paĝo de la vortaro riskas 
trovi vortojn-minojn, kiujn neniu komprenos. Ni ne tuŝu tiujn vortojn de lingvistika 
vidpunkto. Tutsimple ili restis ekster la hodiaŭa praktiko. Tiu praktiko montras, ke 
la plej fidindaj, sen timo pri miskomprenoj, estas por tradukistoj “La nova PIV” 
(Parizo, 2002 kaj cet.), kaj pli-malpli kongmaj kun ĝi: 1. Iom malnoviĝinta, sed 
daŭre aktuala Esperanto-rusa vortaro de E.A.Bokarev (Moskvo, 1974; 1982); 
2. Esperanto-rusa vortaro de E.A.Bokarev, reviziita kaj kompletigita far J.Finkel 
kaj I.Galiĉskij (Uljanovsk, 2004); 3. Rusa-Esperanta vortaro de “Impeto” (3-a eld. 
Moskvo, 2008). 

Kio do restas por GREV? Por GREV, Esperanta Bildvortaro de R.Eichholz kaj 
multaj ceteraj restas la grava rolo de duavicaj helpvortaroj, kiujn oni uzu nepre 
konsultante NPIV-on. 

Aleksandr Sevĉenko (Moskvo) 

THORSEN-APOGO AL SES BIBLIOTEKOJ 

Ses bibliotekoj ricevis subvenciojn de Biblioteka Apogo Roma kaj Poid 


1 La rusa vorto nepeKamu-none povas rilati al pluraj diversaj plantoj, unu el kiuj havas lati- 
nan nomon Statice Gmelini. V. en: <T>.A.EpoKray3, II.A.E(j>poH, 3HHmoioneflHuecKHH cjio- 
Bapt. (La red.) 

Thorsen je la suma valoro de 1250 eŭroj. La 
subvencioj estas donataj kiel libroj laŭ la dezirl- 
istoj, kiujn la bibliotekoj sendis kun siaj petoj. 

Per decido de la estrarano de UEA pri kulŭiro 
Claude Nourmont kaj la Generala Direktoro 
Osmo Buller estis subvenciitaj la librokolektoj 
de Srilanka Esperanto-Asocio (265 eŭroj), Unuiĝo de Zagrebaj Esperantistoj 
(Kroatio; 260 eŭroj), Centro Internacia de Esperanto (Madagaskaro; 200 eŭroj), 
Esperanto-klubo de Jelec (Rusio; 190 eŭroj), Triesta Esperanto-Asocio (ltalio; 175 
eŭroj) kaj Esperanto-Biblioteko de Limoĝio kaj Okcitanio (Francio; 160 eŭroj). 

Subvencioj de la Biblioteka Apogo estas disdonataj ĉiujare ekde 1997, kiam 
UEA ricevis mondonacon por tiu celo de ges-roj Thorsen, ambaŭ forpasintaj en 
2006. Bedaŭrinde tre malmultaj kluboj kaj asocioj kun biblioteko utiligas tiun ĉi 
ŝancon por ricevi librojn senpage. Pro malmulteco de petoj ankaŭ ĉi-foje subvencio 
estis asignita al ĉiu petinto. Du bibliotekoj estis subvenciitaj ankaŭ jam pli frue. 

Petoj pri subvencioj en 2009 devos atingi la Centran Oficejon ĝis la 15-a de ok- 
tobro. Kun la peto oni sendu liston de dezirataj libroj, kiuj estu ordigitaj laŭ dezir- 
indeco. 

Ce la adreso <www.poulthorsen.dk> troviĝas ttt-ejo dediĉita al la vivo kaj 
verkaro de Poul Thorsen (1915-2006). 

Gazetaraj Komunikoj de UEA 

LITERATURA KONKURSO LIRO-2008 

La juĝkomisiono de la tradicia literatura konkurso Liro-2008 (Aleksej Birjulin, 
Sten Johansson, Wolfgang Kirschstein, Aleksander Korĵenkov, Alen Kris, Valentin 
Melnikov, Petro Palivoda), organizita de La Ondo de Esperanto, ricevis 36 
konkursaĵojn de 26 aŭtoroj el 15 landoj - Brazilo, Britio, Bumndio, Francio, Ger- 
manio, Hispanio, Hungario, Irano, Italio, Kazahio, Pollando, Rumanio, Ruslando, 
Ukrainio, Usono. (Pasintjare partoprenis 24 konkursaĵoj de 20 aŭtoroj el 7 landoj.) 

La rezulto de Liro-2008: 

Originala prozo: Mihail Korotkov (Ruslando) pro Io devas okazi\ laŭdaj men- 
cioj - Paul Gubbins (Britio) pro Reunuiĝo kaj Lenke Szasz (Rumanio) pro Tat- 
jana. 

Originala poezio: Ljudmila Orajevskaja (Ukrainio) pro Vintro; laŭdaj men- 
cioj - Aljona Akimenko (Ruslando) pro Mi deziras atingi 1’ ĉielon... kaj Benoit 
Philippe (Germanio) pro Triptiko porpatro kaj Triptiko porpatrin ’. 

Traduka poezio el la msa lingvo: La konkurso ne okazis, ĉar venis nur unu 
konkursaĵo. 

Traduka prozo el la msa lingvo (Eemojib de Bajiepuŭ EpiocoB): la premio ne es- 
tas aljuĝita, ĉar partoprenis nur du konkursaĵoj; laŭda mencio - Anna kaj Mati 
Pentus (Ruslando). 

Traduka prozo el la angla lingvo (Aloha Oe de Jack London): Scott Page 
(Usono); laŭda mencio - Russ Williams (Pollando). 

La laŭreatoj ricevos diplomojn kaj libropremiojn. Konforme al la regularo la 


En decembro forpasis Stasis 
Gaidamaviĉius, aktivulo de 
sovetia kaj litova E-movado 
(laŭ informo de Irena Alijoŝi- 
ute, sekretariino de Litova EA) 


48 





organizantoj ĝis la 1-a de januaro 2011 havas ekskluzivan rajton publikigi la ricevi- 
tajn konkursaĵojn en La Ondo de Esperanto , libroforme kaj elektronike. 

Gratulon al la laŭreatoj! Dankon al la partoprenintoj! 

Haliita Gorecka, sekretario de Liro-2008 

KIO ESTAS FELIĈO? 

Kiam mi estis la plej feliĉa en la vivo? -Editura Triade, 2008. 144 p. Ilustrita. 

La libro aspektas enigme: sur la kovrilo estas nek titolo, nek la aŭtora nomo. 
Nur koro mĝas nigrafone. Sub la kovrilo sin kaŝas la demando: Kiam mi estis la 
plej feliĉa en la vivo? 

La libron kompilis Jŭlia Sigmond, la redaktoro de la revuo Bazaro. 

La demandon respondas cento da esperantistoj el 24 landoj de kvin kontinentoj. 
La respondoj estas tre variaj, kaj tio kompreneblas, ja homoj, iliaj vivoj, la cirkon- 
stancoj kaj kondiĉoj, la vivospertoj, revoj kaj deziroj estas tre diversaj, por ĉiu el ili 
la plej feliĉaj momentoj estis kaj estas tre personaj, seriozaj kaj bagatelaj - tamen 
ĉio tio estis aŭ estas ilia propra vivo, iliaj apartaj feliĉegoj aŭ feliĉetoj. 

Plejparto de la respondintoj skribis, ke la demando estas malfacila, ke feliĉaj 
momentoj abundas, sed estas nedaŭraj, kaj elekti la plej feliĉan el ili estas afero 
pena. “Gi estas tre efemera, nekaptebla, nepalpebla, nemezurebla sento”, - opinias 
la demanditoj. Kaj respondas. Iuj mencias naskiĝon de siaj infanoj, sukceson en 
ekzamenoj, helpon al aliaj homoj, resaniĝon de sia familiano, la feliĉon esti esper- 
antisto, plenumiĝon de iu delonga revo - ne eblas listigi ĉion. Ĉiu el tiuj rakontoj, 
grandaj kaj malgrandaj, estas vivepizodo, kaj tio estas interesa, ĉar divershoma, di- 
verslanda, diverskontinenta, diversaĝa, eĉ diversepoka. 

Por doni ekzemplojn mi citos nur du respondojn. 

64. Kiam mi estis la plej feliĉa? Stranga demando, stranga respondo. 

Mi estas jam maljuna kaj NUN mi estas la plej feliĉa virino de la mondo. 

Mi estis ege bela fraŭlino. Mi ne kuraĝis iri sur la strato, nur frumatene aŭ 
malfruvespere, ĉar ĉiuj viroj sekvis min, se mi iris al aĉetado aŭ al la preĝejo, kiel 
hundinon la virhundoj. 

Sed nun mi povas promenadi tute trankvile dum horoj, sed neniu, absolute 
neniu rigardas al mi. 

Neniam mi estispli feliĉa ol nun! Cu mi estas ridinda? 

Feliĉa maljunulino 

Kaj jen kion respondis la fininto de Eŭropa Universitato Justo, profesia juristo 
kaj talentega muzikisto Andreo Korobejnikov (Rusio): 

80. Mi estis. Mi tion certe kaj ĝuste scias. Estis multfoje! Iam en ia infanaĝo, 
iam dum esperantistaj kongresoj, iam post malfacilaj ekzamenoj, iam vivante en ia 
belega naturo. 

Sed se vi min demandus klare: kiam la piej? 

En 2003, la 31-an de majo, mi gastis ĉe ia 6-a Kongreso de Kroataj esper- 
antistoj en Zagrebo. Mi tiam Iudis vespere en la belega halo de “Glazbeni zavod” 

(muzika instituto). Tie estis koncerto dediĉita al la Kongreso. Tio estis oficiala. 
Neoficiale mi dediĉis ĝin al Esperanto kaj al esperantistoj, kiuj estas ni ĉiuj. Kiuj 
kvazaŭ ĉiam estas malfermitaj unu al la aliaj. Kiuj volas sperti novajn sentojn. Mi 
ludis ankaŭ la 4-an Sonaton de Beethoven. La 20-a parto estas tre-tre malrapida 
kaj koncentrita, se tiel eblas diri. Tie estas multmultaj paŭzoj, simple: du akordoj 
kaj longlonga paŭzo, poste ankoraŭ du akordoj, poste paŭzo. Tiel! Mi ekludis la 
duan parton kaj? 

Dum la unua paŭzo mi eksentis min feliĉega: mi ekaŭdis SPIRON en la halo. 
De la tuta halo: ĉiu el ĉirkaŭ 400 personoj, kiuj sidis tie, spiris, aŭskultante. Estis 
nur manksono kaj spiro, poste respiro, repaŭzo kaj reakordoj! 

Tiam mi estis la plej feliĉa en mia vivo!! Dankon al Dio, dankon al Esperanto, 
kiu donis al mi tiun feliĉon!!! 

Kio koncemas min, la aŭtoron de tiuj ĉi linioj, ĉu ankaŭ mi provu respondi la 
demandon: kiam mi estis la plej feliĉa? 

Mi provis rememori. Mi havis en la vivo tro multajn malfacilajn jarojn, eĉ 
jardekojn, sed neniam opiniis min malfeliĉa, ĉar, kiel diris iu: 

Tamen vivo estas vivo, 

Gi jen mordas, jen karesas, 

En konstanta ofensivo 
Nin agresi ĝi ne ĉesas... 

Kaj mi rememoris. Mi sentis min la plej feliĉa, kiam mia eta filinjo grimpis sur 
min, kuŝantan, kaj dolĉe spirsibletis, fide dormante sur mia malmola brusto. Mi 
tiam timis min movi, por ne veki tiun ravan estaĵon... 

Kaj ĝenerale mia egoisma feliĉa sento estas vidi-aŭdi feliĉan ridon de infano... 

Kaj kion respondus vi? 

Vladimir Samodaj (Moskvo) 


Klara Ilutoviĉ (Elektrostalj) 

Estas frue... 

La verda lingvo lumige-lume 
Sen limoj vivas kaj artjubilas - 
Gi tamen ial ne venkas dume, 

Kaj ĝia celo plu fore brilas. 

Baraktas oni en lingvomaro 
Kaj, kunvivante, plu vivas dise. 

Cu Di’ ne fidas al la homaro, 

Uzonta lingvon de 1’ mondo mise? 

Konstmas homoj babelajn turojn. 

Ĉielskrapantoj la teron premas. 

Ĉu Dio gardi miljarajn murojn 
Inter popoloj sagace emas? 

Ĉu la interna ide’ impona 
Erare montras la grandan celon, 

Kaj Dio zorgas pri io bona, 

Evitigante la Novbabelon? 

Por la homaro ĉu vere fruas 
Universala komunikilo? 

Tro fortaj homoj sin mem detruas 
Per agresiĝo de sia brilo. 

Do, estas frue - la viv’ ne pretas 
Akcepti falon de lingvaj baroj. 

La vojo longas, obstine stretas - 
La vojo kien? Ĉu al amaroj? 

Kontuzas vortoj, silentas vero, 

Aspiroj aŭdas vulgaran ridon... 

La verda lingvo de 1’ mondespero 
Ne trompu korojn kaj ties fidon! 

Traleginte “Vismar”-on de I.Nemere 

Treege granda hundo. 

Bandaĝoj - sangaj vestoj. 

L’ unika el abundo 
De forlasitaj bestoj. 

Apenaŭviva hundo - 
Da vundoj, eble, centoj. 

Dronigas la inundo 
De malesperaj sentoj. 



Sattrinkis hom’ kaj hundo 
E1 maljusteco krima. 
Doloras korpa vundo, 
Doloras la anima. 


Dankemon de la hundo 
Ne ĝenas homa brido, 
Kaj el la praa grundo 

Kreskadas la konfido. 


E1 nova dom’ la hundo 
Pri la danĝero blinda 
Eskapus dum sekundo, 

Sed restas ĝi fidinda. 

La homo kaj la hundo - 
Amikoj post sufero. 
Kunec’ el korprofundo - 
Nenies rangsupero. 

Kunul’ - ne simple Hundo - 
Nun vivas kun Vismaro, 

Sen la malamfekundo 
Pro 1’ honta sorteraro. 


JUDA GLAVISTO 

La reĝo de Gojlando decidis dungi personan gardiston, kiu estu la plej bona 
glav-uzanto en la mondo. 

Liaj konsilistoj serĉis kandidatojn tra la tuta mondo kaj fine trovis tri bravulojn, 
kiuj devis pmvi sian glavo-regan kapablon antaŭ la reĝo: du japanaj samurajoj kaj 
unu judo. 

En la fiksitaj tago kaj horo stariĝis la glavista triopo antaŭ la reĝo. 

La japano Saki estis la unua. Li elskatoligis muŝon, kaj kiam la insekto estis 
fluganta aere, Saki fulmrapide batis ĝin per sia glavo kaj tranĉis ĝin en du pecetojn. 

La reĝo estis ege impresita. 

La dua japana kandidato estis Jaki. Ankaŭ li liberigis muŝon el skatolo, levis 
sian glavon aeren kaj ektranĉis la besteton en kvar pecetojn. 

Nun la reĝo estis eĉ pli impresita! 

Tiam venis la vico de Mojŝe. Li malfermis tolan saketon, kaj tiam el ĝi flugis 
vespeto. Levis la judo sian glavon, batis la vespon, sed tiam la besteto flugis plu, 
tute viva. 

Reĝo: “Kiel vi sukcesis trafi la vespeton per via glavo kaj tamen restigi ĝin 
viva?” 

Mojŝe: “Nu, tre simple: cirkumcidado neniam mortigas!” 

juda humuraĵo de Josef Shemer 

